Pripreme za izradu Strategija prema mladima općine Gradačac | GRADACAC.com\nPripreme za izradu Strategija prema mladima općine Gradačac\nNedostatak sistemskih rješenja nagomilanih problema koji pogađaju mlade, kao i njihov položaj u društvu dovodi do toga da sve veći broj mladih koji napuštaju Bosnu i Hercegovinu. S tim u vezi danas je u prostorijama općine Gradačac održan okrugli sto predstavnika Općine Gradačac, Vijeća mladih općine Gradačac, Javnih insititucija, NVO-a i drugih osoba relevantnih za ovu problematiku.\nVijeće mladih općine Gradačac u saradnji sa Općinom Gradačcom i Institutom za razvoj mladih KULT želi da kroz projekat izrade „ Strategije prema mladima općine Gradačac 2019.-2023.“ poboljša položaj mladih i njihove uloge u društvu. Kroz okrugli sto, glavnim akterima koji mogu uticati da mladi učestvuju u svim procesima donošenja odluka kao i kreiranju ovog dokumenta od bitnog značaja za lokalnu upravu i zajednicu, predstavljena je kompletna ideja projekta.\nProjekat je podržan kroz Regionalni program lokalne demokratije na Zapadnom Balkanu – ReLOaD, koji finansira Evropska unija ( EU ), a implementira Razvojni program Ujedinjenih nacija (UNDP).\nStrategijom je predviđeno predlaganje i izrada programa zapošljavanja i samozapošljavanja, zatim povećanja konkurentnosti na tržištu rada, s ciljem smanjenje odlaska mladih, što predstavlja veliki problem za razvoj Bosne i Herecegovine, kao i općine Gradačac.\n„Položaj mladih i njihovo planiranje života u Gradačcu, odnosno u BiH, bi se kroz stambenu politiku svakako popravio i naveo mlade na slobodnije planiranje porodice i života ovdje. Osim toga želimo utjecati i na zdravstvenu i socijalnu politiku i u tom segmentu djelovati na poboljšanje trenutnog položaja mladih rečeno je iz Vijeća mladih općine Gradačac“.\nStrategija je dokument koji će identificirati potrebe mladih na lokalnom nivou, a oni treba da preuzmu inicijativu i da utiču na one koji donose odluke kako bi se njihov položaj poboljšao. To je jedini ispravan način vođenja brige i politike o mladima, koji će odražavati stvarne potrebe istih i jasno definirati način implementacije.\nVoda sa javne česme u Vidi II zdravstveno neispravna\nPrivedena osoba koja je priznala da je izvršila oštećenje katoličke crkve u Gradačcu\nZavršeni radovi na opremanju Centra inkluzivnih praksi u Srnicama Donjim\nOpćina pokrenula proceduru za formiranje Skupštine Turističke zajednice\nU Gradačcu svečano otvoren baucentar Zeka-Comerc\nKomisija za očuvanje nacionalnih spomenika u BiH posjetila Gradačac


Naslovna | Astro | Nedeljni horoskop | Nedeljni horoskop za period od 2. do 9. septembra 2018. godine\nVenera, vladalac astrološke kuće posla, krajem perioda ulazi u znak Škorpije, opominjući vas da izbegavate nepotrebne troškove i rizične transakcije. U vreme poslednje Mesečeve četvrti, 3. septembra, možete da uspostavite nove kontakte sa partnerima iz zemalja engleskog i italijanskog jezičkog područja.\nMars, planeta akcije u devetom polju, u napetim aspektima sa Merkurom i Uranom, upozorava da budete oprezniji ukoliko planirate saradnju sa strancima ili putovanje u inostranstvo, naročito u vreme poslednje Mesečeve četvrti, 3. septembra. Posle 6. septembra, ulaskom Merkura u Devicu, finansijska situacija kreće nabolje.\nU vreme poslednje Mesečeve četvrti u vašem znaku, 3. septembra, nemojte da sklapate dogovore i da potpisujete važne ugovore, bolje ih odložite za kraj perioda. Kvadrat između Marsa i Urana u vašoj 12. kući, upozorava da izbegavate rizične finansijske transakcije, naročito ako se bavite privatnim biznisom.\nPrelazak vašeg vladaoca Meseca preko astroloških polja prepreka, ličnosti i posla, upozorava da povedete više računa o finansijama. U vreme poslednje Mesečeve četvrti, 3. septembra, vodite računa šta i kome pričate. Merkur blizu fiksne zvezde Regulus, od 4. do 6. septembra, donosi vam kontakte sa osobama na položaju.\nPočetkom perioda možete da očekujete dobitke preko poslova sa nekretninama. Pozicija Marsa, planete akcije, pod uticajem Venere, upozorava da ne insistirate na realizaciji nekih poslova. U periodu od 4. do 6. septembra, Merkur u konjunkciji sa nekretnicom Regulusom u vašem znaku, donosi vam podršku uticajnih osoba.\nUkoliko se bavite nekim kreativnim zanimanjem, 3. septembra može vam se ukazati prilika za neočekivanu zaradu preko honorarnog posla. Aspekti Urana, simbola discipline i odgovornosti, pod uticajem Meseca, krajem nedelje donose vam šansu za napredovanje na poslu.\nHoroskop za preostale znake pročitajte na sledećoj stranici:


Mladi niški fudbaleri na turniru u Kini - Grad Niš\nGradski većnik Branislav Kačar primio je danas predstavnike FK “Kopernikus – Železničar “čiji će omladinci nastupiti na turniru mladih nada u okviru Dalian vining lige, internacionalnog fudbalskog turnira,koji se održava u Kini.\nU periodu od 26. jula do 2. avgusta, u kineskom gradu Dalian, biće održan turnir za mlade fudbalere uz učešće predstavnika iz Kine, Južne Koreje i Japana kao i našeg kluba iz Niša i to dečaci rođeni 2009. (U10) i 2008 (U11) godine.\nGrad Niš će finansijski pomoći oko realizacije dela puta do daleke Kine,a sve ostale troškove ,snose organizatori turnira.\nDečaci niškog kluba biće jedini predstavnici Srbije i grada na ovom turniru.\nSledeća objava: “Pospešivanje zapošljivosti mladih Roma”\nPrethodna objava: Predstavljanje Izveštaja Evropske komisije


Već u 5. minutu meča je sjajni Vučković zatresao mrežu Beograđana i nagovestio ko će u ovoj utakmici biti dominantniji. Sledeća lepa prilika za tim Bečeja stvorena je u 9. minutu kada je solo prodorom u kontru izbio Đurić, koji je pokušao da poveća prednost Bečeja, ali bez uspeha, jer je ovog puta bio siguran golman gostujuće ekipe Dušan Matić. Nakon samo dva minuta Novobeograđani uspevaju da dođu do izjednačujućeg pogotka preko Jeličića, koji je iz teške situacije sa leve strane uspeo da uputi loptu ka golu koja je od stative završila u mreži Bečeja. Međutim, radost gostiju je kratko trajala, pošto već u 14. minutu Đurić pasom pronalazi Žeravicu koji uspeva da savlada golmana gostiju i dovede Bečej u novo vođstvo od 2:1. Bečej ponovo dolazi do sjajne prilike u 17. minutu kada iz penala dolazi do još veće prednosti nakon nepropisnog starta Jančevskog nad Vučkovićem, ali Sekulić ne uspeva da savlada golmana Novog Beograda.\nDo kraja prvog poluvremena Jančevski je dobio i drugi žuti karton, zbog nošenja nakita na utakmici, a šok i dekoncentraciju gostujuće ekipe Bečejci koriste još jednom pre odlaska na odmor. U poslednjim sekundama prvog poluvremena Đurić nakon sjajne asistencije Ikića uspeva da povisi prednost Bečeja na 3:1.\nTim Bečeja je u drugo poluvreme ušao mnogo opreznije i defanzivnije, dok su Novobeograđani nezadovoljni slabim rezultatom iz prvog poluvremena krenuli agresivnije i angažovanije.\nTim Novog Beograda imao je prvu lepu priliku u drugom poluvremenu u 24. minutu kada je Glamočanin opasnim šutem sa desetak metara isprobao Miloša Andrića, ali nije uspeo da ga iznenadi. Potom je i Bečej zapretio u 27. minutu, kada je Kobiljski uspeo da iščačka loptu u odbrani i da krene u novi napad. Tom prilikom je ostavio iza leđa sve fudbalere i svog i protivničkog tima i šutirao, ali ne dovoljno dobro za golmana gostiju, koji ovu loptu hvata i baca je daleko napred pri čemu stvara svom timu odličnu kontru u kojoj Pantić ne uspeva da zatrese mrežu domaćina. Utakmica je u ovom periodu postala mnogo dinamičnija, pa već minut kasnije fudbaleri Novog Beograda dobijaju novu priliku u kojoj kapiten Tomašević upošljava Jeličića koji je sa oko šest metara „opalio“ po lopti, ali je i ovog puta bio siguran Andrić. U nastavku ove akcije Andrić je bačenom loptom uspeo da pronađe Sekulića, koji lepim golom uspeva da savlada čuvara mreže Novog Beograda i da poveća prednost Bečeja na 4:1. Nije se dugo čekalo na još veće vođstvo Bečeja, jer je već u 30. minutu dosuđen novi penal u korist domaćina, a Sekulić se pokazao kao siguran realizator i postavio visokih 5:1 za Bečej.\nVelike probleme odbrani i čuvaru mreže Bečeja stvarao je Jeličić koji je i u 23. minutu imao priliku kada je šutirao sa pet metara, Andrić je uspeo da sačuva mrežu Bečeja, ali mu to nije pošlo za rukom minut kasnije, kada je isti igrač uspeo da se iskupi za prethodne promašaje i da smanji vođstvo Bečeja na 5:2.\nNakon ovog gola gosti su postali ofanzivniji i mnogo opasniji po tim Bečeja, što se i pokazalo u nekoliko prilika koje su imali Tomašević, sa preko 15 metara, i Lapčević iz neposredne blizine, ali je u oba slučaja Andrić bio siguran na golu. U 37. minutu Bečejci su uspeli da obuzdaju loptu i da stvore sebi novu šansu preko Žeravice, koji po desnoj strani sa ivice kaznenog prostora uspeva da šutne loptu i još jednim efektnim golom tim Bečeja dolazi na nedostižnih 6:2. U 38. minutu igrač Bečeja Ikić je uspeo da uposli u ovom meču odličnog Vučkovića, koji ipak nije uspeo da savlada golmana Novog Beograda.\nU poslednjem minutu meča obe ekipe imale su priliku da promene rezultat iz penala. I dok Bečejac Petković nije savladao protivničkog golmana, Jeličić je bio siguran i smanjio je vođstvo domaćina na 6:3, što je bio i konačan rezultat ovog meča.\nU narednom 6. kolu tim Bečeja odlazi u Vranje, čija ekipa je na 10. mestu sa 4 boda.\n- Mislim da smo danas odigrali pravu borbenu utakmicu u kojoj smo pokazali da imamo kvalitet i igrače koji, ipak, mogu da dođu do pobede - rekao je nakon utakmice golman Bečeja Andrić, koji je u ovom meču imao 20 odbrana. - U narednom kolu idemo na utakmicu timu iz Vranja, koji ne poznajemo najbolje, ali smo optimisti i verujemo da možemo uz trenutnu borbenost i spremnost da pariramo ekipi iz Vranja, pa da se vratimo kući sa bodovima.\nViše iz ove kategorije « Vojvođanska liga Istok: Vojvodina odolela u Subotici\tDruga srpska liga „Srem-Južna Bačka“: Teškom mukom do prve pobede »


Trampovo rušenje Bajdenove „pobede“ – u tri koraka - Naša Borba\nTrampovo rušenje Bajdenove „pobede“ – u tri koraka\n„To je podla, izrazito antidemokratska strategija – držanje Damoklovovog mača nereda nad ishodom izbora ukoliko sve ne bude u skladu sa onim što mediji žele. Štaviše, ‘Njjork tajms’ je objavio uvodnik pod naslovom ‘Tramp protiv demokratije’, kao da je dovođenje u pitanje regularnosti prebrojavanja glasova antidemokratski čin. U stvari, oni koji su priredili udar na demokratiju su isti oni koji su u vreme suspenzije prebrojavanja izbora ubacili stotine hiljada novih glasačkih listića, bez ičije kontrole“, ističe Trifković.\n„Drugim rečima, da je dopušteno u odluci Vrhovnog suda države kršenje zakona te države, bez odluke zakonodavnih tela, tako da su sudije svojim političkim aktivizmom uzurpirali ingerencije zakonodavnih tela. To će ići direktno pred američki Vrhovni sud u kome republikanci imaju većinu“, smatra Trifković.\n„Takođe, imamo situaciju da je u nekim okruzima broj prebrojanih glasova čak nadmašio broj upisanih birača, ili da je bilo upisanih birača sa validnim datim glasovima, a kojih više nema među živima. To su situacije tipične za ‘banana države’ Latinske Amerike i trećeg sveta, ili za države oligarhijske postkomunističke tranzicije. Ukoliko ovo sve prođe bez pravnih posledica, možemo zaista reći da Bajdenov izbor nije legitiman“, zaključio je Trifković.\nPrethodni tekstTRAMP OTKRIO NOVE DETALJE: Razmere krađe su šokantne, uskoro ih objavljujemo!\nSledeći tekstSrpski DOKTOR otkriva istinu o virusu, vakcinama, zabrani obdukcija (VIDEO)


24. sednica Odbora za prostorno planiranje, saobraćaj, infrastrukturu i telekomunikacije\nNa sednici, održane 21. maja, članovi Odbora razmatrali su Informacije o radu Ministarstva građevinarstva, saobraćaja i infrastrukture za period jul - septembar 2017. godine i za period oktobar - decembar 2017. godine.\nNa sednici, održanoj 18. maja, članovi Odbora razmotrili su više predloga zakona koji se nalaze na dnevnom redu Pete sednice Prvog redovnog zasedanja Narodne skupštine Republike Srbije u 2018. godini, koje je podnela Vlada, u pojedinostima.\n27. sednica Odbora za prostorno planiranje, saobraćaj, infrastrukturu i telekomunikacije\nČlanovi Odbora za prostorno planiranje, saobraćaj, infrastrukturu i telekomunikacije su, na sednici od 3. aprila, utvrdili ispravku amandmana Odbora na član 5. Predloga zakona o nacionalnoj infrastrukturi geoprostornih podataka, i to u stavu 1. i stavu 4.\n26. sednica Odbora za prostorno planiranje, saobraćaj, infrastrukturu i telekomunikacije\nNa sednici održanoj 2. aprila, članovi Odbora su razmatrali Predlog zakona o nacionalnoj infrastrukturi geoprostornih podataka, u pojedinostima.\n25. sednica Odbora za prostorno planiranje, saobraćaj, infrastrukturu i telekomunikacije\nNa sednici održanoj 22. marta, članovi Odbora su razmatrali Predlog zakona o nacionalnoj infrastrukturi geoprostornih podataka, koji je podnela Vlada.\n23. sednica Odbora za prostorno planiranje, saobraćaj, infrastrukturu i telekomunikacije\nNa sednici Odbora, održanoj 25. januara, članovi Odbora razmotrili su Izveštaj o radu Ministarstva trgovine, turizma i telekomunikacija za period od 1. aprila do 30. juna 2017. godine i za period od 1. jula 2017. godine do 30. septembra 2017. godine.\nNa sednici, održanoj 23. novembra, članovi Odbora su razmatrali Predlog zakona o potvrđivanju Ugovora o osnivanju Transportne zajednice, koji je podnela Vlada.


Očekivanja od samita NATO-a\nPredsednik Barak Obama biće ovih dana domaćin šefovima zemalja članica NATO-a u Čikagu. Samit Severnoatlantskog saveza biće posvećen misiji u Avganistanu, preraspodeli finansijskih troškova, kao i nekim drugim pitanjima sa kojima se NATO suočava.\nSAD i NATO počeće povlačenje iz Avganistana prema utvrđenim rokovima, po kojima će do kraja 2014. sve ofanzivne trupe biti povučene iz zemlje.\nBez obzira na vidne napade Talibana, NATO zvaničnici navode da su snage bezbednosti Avganistana na putu da preuzmu punu odgovornost za bezbednost zemlje. Predsednik Obama je to istakao početkom ovog meseca:\n„Naša koalicija će u Čikagu utvrditi cilj da avganistanske snage 2013. godine preuzmu vođstvo u svim ofanzivnim operacijama. Međunarodne trupe će nastaviti vojnu obuku, savetovati i pomagati Avganistance, a kada to bude potrebno američke snage će se boriti zajedno sa njima. Međutim, kako Avganistan bude napredovao tako ćemo sve više preuzimati pomoćnu ulogu.“\nNedavno postignuti sporazum o uspostavljanju američko-avganistanskog partnerstva biće dopunjen na samitu sa saopštenjem o dugoročnoj strategiji pružanja američke podrške bezbednosti Avganistana.\nMeđutim, NATO je suočen i sa pitanjem sposobnosti tog saveza da se nosi sa novim bezbednosnim izazovima u svetu, kao i problemom smanjenih vojnih budžeta zemalja članica. Filip Gordon je pomoćnik američkog državnog sekretara za Evropu i evroazijska pitanja:\n„Trend evropskih vojnih budžeta je slabljenje, a ako se tako nastavi NATO neće više moći da preduzima akcije kakve već decenijama preduzima, kao što je bila nedavna operacija u Libiji.“\nNa samitu u Čikagu biće razmotrena incijativa za sprovođenje takozvane „pametne odbrane“, koju zagovara generalni sekretar NATO-a Anders Fog Rasmusen.\nStiven Pajfer je saradnik Centra za Sjedinjene Države i Evropu, u Institutu Brukings, u Vašingtonu.\n„'Pametna odbrana' se svodi na uspostvaljanje načina na koji bi ukupna vojna sredstva članica NATO-a bila racionalnije iskorišćena. Danas svaka zemlja ponaosob odlučuje kako će da troši svoj vojni budžet, umesto da ukupna vojna sredstva budu raspoređena prema ukupnim potrebama saveza.“\nPredsedavajući senatskog odbora za spoljnu politiku, demokrata Džon Keri, kaže da neispunjavanje finansijskih obaveza nekih zemalja pokreće ozbiljna pitanja:\n„Svi razumemo da su ovo oskudna vremena. Vreme je da svi štede, ali moramo da postavimo prioritete. Moraćemo da odlučimo šta je zaista važno, a šta nije tako važno.“\nJoš jedno pitanje koje će se pojaviti na dnevnom redu NATO samita u Čikagu je izgradnja antibalističkog štita za odbranu od raketnih napada Irana. Rusija se protivi tom programu ali NATO ne odustaje od tog sistema. NATO lideri će u Čikagu diskutovati i o poukama misija u Avganistanu i Libiji. Stiven Pajfer smatra da je potrebno jasnija odrediti šta je prava uloga NATO-a:\n„Savez je poslednjih sedam do osam godina bio fokusiran na Avganistan. Jedan od postojećih problema je što na pitanje šta je svrha NATO-a, njegove članice daju različite odgovore.“\nSamit u Čikagu je prvi, posle 13 godina, koji se održava u Sjedinjenim Državama.


Izvor: MozzartSport.com, 29.Apr.2021, 02:38\nKopa Libertadores: Osam pogodaka na meču Nasionala i Atletiko Nasionala\nOčekivao se dobar meč u Urugvaju, ali ne i ovako dobar. Pravi fudbalski vatromet na Gran Parke Sentral stadionu u Montevideu, gde je Nasional dočekao Ameriku Nasional iz Medeljina. Kolumbijski tim je imao i igrača više od 42. minuta, ali nije uspeo da slavi. Heroj domaćeg tima bio je Gonzalo Berhesio sa tri postignuta pogotka - 4:4.\nGosti su bili dominantni, Atletiko Nasional je uputio čak 28 šuteva ka golu rivala, osam u metu, ali je golman prvaka Urugvaja Senturion uspeo da zaustavi polovinu udaraca kaji su išli u okvir. Nasional je imao i igrača manje od 42. minuta (pri rezultatu 1:1), ali to ga nije...


Sudska građanskopravna zaštita od diskriminacije\nKomitet pravnika za ljudska prava uključen je u obuku sudija na temu sudske građanskopravne zaštite od diskriminacije, koja je organizovana od strane Pravosudne akademije Republike Srbije, Poverenika za zastitu diskriminacije i misije OEBS. Obuka je deo kontinuirane obuke sudija i uključuje deset jednoipodnevnih seminara za sudije i sudijske pomočćnike građansko-pravnih odeljenja osnovnih sudija u Srbiji. Predviđeno je da u obuci učestvuje 300 sudija i sudskih pomoćnika. Program obuke se odnosi na sticanje znanja o specifičnim procesnim pravilima u postupcima radi zaštite od diskriminacije, kao i primenu međunarodnih dokumenata iz ove oblasti. Takođe, deo programa se odnosi na ulogu Poverenika, kao i ostale oblike sudske zaštite od diskriminacije, krivični i prekršajni postupak.\nYUCOM je predstavio rezultate istraŽivanja sprovedenog tokom 2012. godine o primeni postojećih antidiskriminacionih mehanizama u praksi i izneo zakljucke i preporuke za unapređenje stanja u ovoj oblasti.\nPrvi deo obuke održan je u banji Vrdnik 5.i 6. decembra 2013, a sledeći je planiran za mart naredne godine.\nPored YUCOM-a, predavači na obuci su Doc dr Ivana Krstić Davinić, docentkinja na katedri međunarodnog javnog prava na Pravnom fakultetu Univerziteta u Beogradu, Lidija Đukić, sutkinja Vrhovnog kasacionog suda Srbije, Mr Jasmina Kiurski, zamenica Apelacionog javnog tužioca Beograda i Prof dr Nevena Petrušić i mr Kosana Beker, Kancelarija Poverenika za zaštitu ravnopravnosti.


Hidink nije više selektor U23 selekcije Kine | Novosti.RS\n20. 09. 2019. u 01:29\nPoznati fudbalski stručnjak Gus Hidink podneo je ostavku na mesto selektora olimpijske reprezentacije Kine, potvrdio je Savez azijske zemlje.\nBivši trener PSV-a, Čelsija i Real Madrida odlazi iz Kine zbog poraza od Vijetnama (2:0) u prijatesljkoj utakmici početkom ovog meseca.\nKinezi su već pronašli zamenu za Holanđanina u liku domaćeg trenera Haoa Veija i imaće zadatak da odvede nacionalni tim na Olimpijske igre u Tokiju sledeće godine.\nHidink je tačno 12 meseci proveo na čelu U23 tima Kine, a prethodno je dve godine pauzirao.\nTrofejni trener dva puta je bio na klupi Čelsija i PSV-a, sa kojim je bio prvak Evrope, bio je još u Valensiji, Betisu i Anžiju, a radio je i kao selektor Holandije dva puta, Južne Koreje, Australije, Rusije i Turske.


Uspešno završena druga revizija aranžmana sa MMF-om – Studio B\nUspešno završena druga revizija aranžmana sa MMF-om tanjug\nObjavljeno: 22.03.2022. 15:40 Izmenjeno: 22.03.2022. 15:56\nMinistar finansija Siniša Mali održao je završni sastanak sa Misijom MMF-a u Beogradu i na kraju druge revizije aranžmana zaključeno je da se Srbija dobro izborila sa krizom izazvanom pandemijom kovida 19, te da je sada važno održati makroekonomsku i fiskalnu stabilnost, pogotovo u uslovima velikih neizvesnosti koje su izazvane globalnim dešavanjima.\nOcena MMF-a: Srednjoročni izgledi Srbije ostaju povoljni\nSrpska privreda je dobro prošla kroz pandemiju kovid-19 i srednjoročni izgledi zemlje ostaju povoljni, ocena je misije Međunarodnog monetarnog fonda (MMF) u okviru drugog razmatranja rezultata dogovorenog ekonomskog programa podržanog nefinansijskim Instrumentom za koordinaciju politike.\nMisija MMF-a je konstatovala da se, nakon blagog smanjenja u 2020. godini, realni bruto domaći proizvod u 2021. godini snažno oporavio, beležeći rast od 7,4 posto i približavajući se svom pretpandemijskom trendu, saopšteno je iz Narodne banke Srbije.\nTokom sastanaka, misija MMF-a ocenila je i da je Srbija pokazala da ima dobar sistem upravljanja u kriznim situacijama.\n„Srbija je svoje mehanizme odbrane gradila na vreme, o čemu svedoče i visoke devizne rezerve i geografska i projektna rasprostranjenost investicija, što nam sada omogućava da bolje upravljamo krizom”, rekla je guverner NBS Jorgovanka Tabaković.\nMisija smatra da će veliki ekonomski šok koji utiče na globalne ekonomske izglede, a posebno na Evropu, time i na Srbiju, ostaviti trag na ekonomski oporavak svih zemalja kroz poremećaje u lancima snabdevanja, veće svetske cene robe, efekte na globalne finansijske uslove, poverenje i niži rast trgovinskih partnera.\nInflacija je podstaknuta rastućim cenama hrane i svetskim cenama energenata, dok je bazna inflacija u Srbiji ostala znatno niža.\nMisija MMF-a je konstatovala da je u Srbiji i u aktuelnim uslovima kurs dinara ostao stabilan i da je očuvana stabilnost finansijskog sektora.\n„Važan faktor stabilnosti u Srbiji, što i ova kriza pokazuje, jeste stabilnost deviznog kursa i izvesnost u poslovanju koju ta stabilnost donosi. Ni tokom prethodnih mesec dana, kao ni tokom prethodnih epizoda povećanih međunarodnih rizika, nismo dopustili da spoljni šokovi dovedu do prekomernih oscilacija deviznog kursa”, rekla je guverner Tabaković.\nKonstatovano je takođe da je bankarski sistem u Srbiji dobro kapitalizovan i likvidan, a Misija je pohvalila i brz odgovor NBS kako bi se sprečilo prelivanje eksternih šokova na domaći bankarski sistem, što je bilo ključno za očuvanje finansijske stabilnosti.\nPored toga, MMf je zaključio da je NBS blagovremeno reagovala u vezi sa Sberbankom Srbija i da je brzo završena transakcija kojom je Sberbanka Srbija postala deo jake domaće bankarske grupe s visokom kapitalizovanošću i snažnom pozicijom likvidnosti.\nPrema mišljenju MMF-a, Narodna banka Srbije je pojačano snabdevala finansijski sistem dovoljnom količinom efektivnog stranog novca kako bi se zadovoljila povećana tražnja, i takođe smatra da je fiskalni rezultat u 2021. bio bolji od očekivanog, podstaknut oporavkom poreskih prihoda.\nU eazgovorima je konstatovano i da su vlasti u Srbiji formirale radnu grupu koja će pomagati kompanijama da prebrode poremećaje u lancima snabdevanja.\nKao prioriteti politika za naredni period navode se očuvanje makrofiskalne i finansijske stabilnosti, ublažavanje uticaja tekućeg eksternog šoka i nastavak reformi za očuvanje snažnog rasta i dalje povećanje njegove inkluzivnosti.\nMisija MMF-a zaključuje i da srednjoročni izgledi Srbije ostaju povoljni, podržani posvećenošću vlasti strukturnim reformama.\n„Narodna banka Srbije godinama unazad održava stabilnost ne samo na deviznom već na celokupnom finansijskom tržištu i tako ćemo nastaviti da radimo i u narednom periodu. U punoj koordinaciji svih politika, u Srbiji ćemo voditi računa da i u aktuelnim globalnim neizvesnostima obezbedimo maksimum povoljnih uslova poslovanja u Srbiji i da ostanemo garant stabilnosti i mira”, zaključila je guverner Jorgovanka Tabaković.


Dogovoreno: Sastanak Putina i Trampa 11. novembra - Sputnjik Srbija\n06:43 05 Jun 2020\n22:42 23.10.2018 Preuzmite kraći link\nPredsednik Rusije Vladimir Putin će se tokom posete Parizu sastati sa američkim kolegom Donaldom Trampom, saopštio je pomoćnik ruskog predsednika Jurij Ušakov.\n„Tokom konsultacija (savetnika predsednika SAD za nacionalnu bezbednost Džona) Boltona sa predstavnicima našeg spoljnopolitičkog i vojno-političkog tima postignut je preliminarni dogovor o mogućim kontaktima dva predsednika u Parizu na događajima povodom 100. godišnjice od završetka Prvog svetskog rata. Taj dogovor je naš predsednik potvrdio tokom svog razgovora sa Boltonom“, rekao je Ušakov novinarima.\nPrema njegovim rečima, planirano je da nakon svečanosti u Parizu „predsednici imaju bilateralni sastanak“. Pomoćnik ruskog predsednika je naglasio da je susret planiran za 11. novembar.\nUšakov je kazao da dužina trajanja sastanka zavisi od samih predsednika.\nSastanak će biti ozbiljno pripremljen, saopštio je Ušakov.\nOn je dodao da Moskva očekuje da u slučaju posete sekretara Saveta bezbednosti Rusije Nikolaja Patruševa Vašingtonu on tamo bude primljen na visokom nivou.


Povoljni uslovi za vožnju | Zvornik Danas\non: 01. априла 2016 In: INFOCENTAR, Stanje na putevima\nSaobraćaj se na svim važnijim putevima u Republici Srpskoj i Federaciji BiH /FBiH/ odvija bez zastoja i posebnih ograničenja, a na usjecima i pored kamenih kosina mogući su sitniji odroni zemlje i kamenja na kolovoz, saopšteno je iz Auto-moto saveza Republike Srpske.\nNa magistralnom putu Derventa-Srbac u mjestu Dubočac voda je oštetila dio puta, pa se saobraćaj odvija usporeno, jednom saobraćajnom trakom.\nNa autoputu Banjaluka-Gradiška, vozi se po suvom kolovozu.\nRadi izvođenja minerskih radova, danas od 12.00 do 17.00 časova doći će do privremene obustave saobraćaja u trajanju do maksimalno pet minuta na putnom pravcu Doboj-Tuzla /Poljice-Gavrići/ kod tunela prema Stanić Rijeci i na raskrsnici prije tunela.\nZbog radova na rehabilitacji kolovoza na magistralnom putu Karakaj dva -Drinjača, saobraćaj se odvija jednom saobraćajnom trakom uz moguće zastoje do 15 minuta.\nU toku su radovi na rehabilitaciji kolovoza na regionalnoom putu Šekovići-Donje Caparde, saobraćaj se odvija jednom saobraćajnom trakom uz moguće zastoje do 15 minuta.\nZbog radova na dionici puta Čelinac-Kotor Varoš i Novi Grad-Prijedor /dionica Dragotinja-Prijedor/, dolaziće do izmjene režima odvijanja saobraćaja.\nNa dionici magistralnog puta Nova Topla-Klašnice jedan izmijenjen je režim saobraćaja radi izgradnje vijadukta preko navednog magistralnog puta /izgradnja dionice autoputa Banjaluka-Prnjavor/. Prema dopunskom Rješenju, biće zabranjeno uklljučivanje odnosno isključivanje sa auto-puta Banjaluka-Gradiška na petlji Mahovljani i biće postavljena saobraćajna signalizacija.\nU FBiH izvode se radovi na putevima Potoci-Mostar-Doljani, gdje se radovi izvode na dionicama Šehovina-Zalik i Čapljina-Doljani /most u mjestu Višići/, kao i magistralni put Jablanica-Prozor gdje se zbog radova na asfaltiranju saobraća jednom trakom, uz povremene 15-minutne obustave.\nZbog radova na sanaciji mosta preko rijeke Bosne, na magistralnom putu Zenica-Žepče, na dionici Topčić Polje-Ozimica, saobraćaj se preko mosta odvija u smjeru Zenica-Žepče, dok su za smijer Žepče-Zenica vozila preusmjerena na privremenu obilaznicu, uz ograničenje brzine.


Vanredna situacija na teritoriji opštine Kladovo zbog obilnih padavina\nUsled velike količine kišnih padavina, poplava od bujičnih vodotokova i katastrofalnih posledica, Opštinski štab za vanredne situacije proglasio je vanrednu situaciju na celoj teritoriji opštine Kladovo.\nNajteža situacija je u mesnim zajednicama: Tekija, Grabovica, Podvrška, Velika Kamenica i Reka.\nZvanične informacije o stanju u vanrednoj situaciji možete pratiti na zvaničnom sajtu opštine Kladovo\nObjekat Biblioteke „Centar za kulturu“ Kladovo je ugrožen zbog obilnih kišnih padavina, izlivanja atmosferskih i fekalnih voda u podrumskim prostorijama, prokišnjavanja krova i stvaranja vodenih obruča oko objekta, obzirom da je objekat najniža kota u gradu.\nUgrožena je podstanica, depo sa knjigama, magacinski prostor, toaleti, hodnici, stepenište, čitaonica biblioteke, informatička oprema u biblioteci.\nZahvaljujući pravovremenoj reakciji zaposlenih, sprečene su veće štete u biblioteci.\nIstog dana zaposleni su se samoinicijativno angažovali oko evakuacije i smeštanja stanovnika iz Tekije.\nZaposleni iz ustanove, od 17. septembra 2014., samoincijativno su organizovani na ispomoć u Tekiji.\nPrva dva dana, četiri muškaraca i jedna žena, a ostalim danima dva muškarca i jedna žena, stalno su angažovani na fizičkom raščišćavanju i ispomoći meštanima Tekije, koja je najbliže i najpristupačnije naselje u koje može da se ode i pomogne.


Investicije i Benefiti Zelene Gradnje\nSvetske analize pokazuju da zelene zgrade uživaju sve veću potražnju na tržištu. Investitor ima veću cenu prodaje kao i bržu prodaju takvog prostora, dok vlasnici brže rentiraju i postižu bolju cenu rente, a zakupci duže ostaju u tom prostoru. S druge strane, korisnici imaju uštede tokom perioda korišćenja i održavanja (energije, vode…). A ovo su samo ekonomski aspekti benefita.\nBrojni parametri utiču na cenu zelene gradnje, počev od ambicije koliko želimo da bude zelena, čime se diktira visina startnih ulaganja i činjenice da su ona time veća, ali su i benefiti takve gradnje proporcionalno veći od tog ulaganja. Pomenuti benefiti nisu samo ekonomski već i oni o kojima društveno odgovorni vode računa.\nKratkoročno planirano ne deluje motivišuće, ali opredeljujući se za samo neke od zelenih standarda, ne samo da motivacija raste, već postaje opredeljenje kada se sagledaju benefiti koje donosi.\nUzimajući u obzir sve faze životnog ciklusa zgrade (od planiranja, projektovanja, izgradnje, upotrebe i održavanja, preko obnove i eventualnog rušenja) nude se rešenja koja maksimiziraju ekonomske i socijalne dobrobiti, a smanjuju negativni uticaj na životnu sredinu.\nDa bi se podržalo upravljanje i održavanje ovakvih objekata, sve češće se pribegava primeni rastuće pametne tehnologije koja olakšava koordinaciju implementiranih standarda i korisnika, odnosno onih koji upravljaju objektom i održavaju ga. Otuda i sve prisutniji izraz poput „pametne zgrade“.\nDakle, opredeljenjem za zelenu gradnju, primenom njenih standarda i izborom potvrde odabranog u vidu sertfikata (dokaz da ste primenili zelene standarde), inicijalno ulaganje jeste veće u prvobitnom momentu. Istovremeno, svakome u trojstvu – investitor, vlasnik, korisnik – zelena gradnja donosi opravdanost izbora.\nNEKI OD PRINCIPA ZELENE GRADNJE I BENEFITI KOJI PROISTIČU IZ NJIH\nKomercijalni sektor u Srbiji je najaktuelniji sektor koji prati svetske trendove ove gradnje. Razlog tome je sve veći broj stranih kompanija koje se pojavljuju na našem tržištu, koje upravo traže ovakve prostore, kreirajući tako uslove zakupa.\nDa bi zaživeo ovakav vid gradnje, koji je više nego dokazano neminovan, neophodan i obavezujući (Pariski sporazum i direktive EU u procesu pridruživanja), mora se promeniti i profil kupca odnosno korisnika. Oni moraju biti informisani i edukovani kako o ekonomskim benefitima, tako i o društvenoj odgovornosti svakog pojedinca kada je održivost u pitanju.\nSvet je svestan da je zelena i održiva gradnja sve prisutnija i ubrzava se, a iznad svega, to je nepovratan pravac koji vodi ka uspešnoj i održivoj budućnosti; ulaganja koje ona zahteva će biti sve jeftinija s novim i pristupačnijim tehnologijama. Kada ovakav vid gradnje bude postao „novi normal“, Savet zelene gradnje Srbije će ispuniti svoju misiju.\nDragana Korica, izvršni direktor Saveta zelene gradnje Srbije\ngreenbuildinginfo.eu Green Buildings Zelena gradnja


Politika\t16.03.2015 15:02\nMađarska je ipak dobila primedbe Evropske komisije na nuklearni projekat sa Rusijom, a u Budimpešti očekuju da sporazum o snabdevanju nuklearke ruskim gorivom, koji je za EU sporan, bude postignut kroz nekoliko nedelja.\nJuče je, naime, gotovo 24 časa trajala neizvesnost da li je izveštaj „Fajnenšel tajmsa”, objavljen u četvrtak, da je Evratom, uz saglasnost Evropske komisije, od koje je barem formalnopravno odvojen, doneo odluku da odbaci planove Mađarske o proširenju tog sporazuma sa Rusijom. U tekstu je navedeno da je Evratom na taj način ugrozio i planove o proširenju mađarske nuklearne elektrane „Paks”.\nPortparol mađarske vlade Zoltan Kovač juče rano ujutru je negirao da je EU blokirala širenje ugovora „Paks 2” i tražio da britanski list objavi „kategoričan demanti” pomenutog teksta. Međutim, kasnije popodne se ponovo oglasio rekavši da Mađarska pregovara o primedbama na projekat, da će pregovori biti gotovi za nekoliko nedelja, a sporazum usklađen sa zahtevima Evratoma.\nOvakav rasplet je zaista bio korak unazad za mađarskog premijera Viktora Orbana, „koji se udvara Kremlju uprkos sukobu u Ukrajini”, kako je to u prvoj rečenici zajedljivo konstatovao britanski novinar. Ostaje još samo da blokada ugovora sa Mađarima „rasplamsa tenzije između Kremlja i Brisela”, što je takođe „predvideo“ britanski list.\nAmerička agencija Rojters javila je juče rano ujutru da će Mađarska morati da revidira uslove pod kojima je sa Rusijom sklopila ugovor vredan 10 milijardi evra. Izvor ove agencije naveo je juče da je jedan diplomata EU u Briselu potvrdio da postoje prigovori Evratoma na plan da ruska nuklearna korporacija „Rosatom” napravi dva reaktora snage 1.200 megavata, koji bi trebalo da budu pušteni u rad 2018. godine. Mađarski poslanik Zelenih u Evropskom parlamentu Benedek Javor otkrio je Rojtersu da su se primedbe EU odnosile na sporazum o snabdevanju gorivom koji Mađarska ima sa Rusijom, a sastavni je deo okvirnog sporazuma postignutog s Rusima 2014. godine.\nIz ruske državne korporacije „Rosatom” juče su saopštili da je proširenje mađarske nuklearke „Paks” dogovoreno između Evropske komisije i Mađarske. Portparol „Rosatoma” je rekao Rojtersu da korporacija „nema šta da doda već iznetoj poziciji mađarske vlade”, koja je negirala da EU blokira uvoz ruskog nuklearnog goriva u Mađarsku.\nUprkos tome što je mađarski portparol kategorički demantovao vest, u danu kada je EU produžila na još šest meseci sankcije Rusiji, „obuzdavanje” energetske zavisnosti Mađarske od Rusije nije neočekivano. Pogotovo što su se iz EU već nekoliko meseci mogle čuti kritike na račun mađarskog premijera Viktora Orbana, koji je, kako naglašavaju, uprkos krizi u Ukrajini i lošim odnosima EU i Rusije, potpisao sporazum sa „Rosatomom”. Parlament Mađarske je, zbog bezbednosnih razloga, većinom glasova 3. marta usvojio zakon koji je na rok od 30 godina državnom tajnom proglasio sporazum sa Rusijom u oblasti proširenja nuklearne elektrane „Paks”.\nOrbanovi kritičari navode da ovaj sporazum dodatno povećava energetsku zavisnost Mađarske od Rusije, a mađarska opozicija ga kritikuje jer je posao dodeljen ruskoj državnoj firmi bez tendera. Stručnjaci, međutim, tvrde da je sasvim logično da se elektrane snabdevaju ruskim gorivom i da ih održavaju ruski stručnjaci jer su ih oni i gradili.\nJoš u februaru Evropska komisija je najavila da će proveriti rusko-mađarski ugovor iz prošle godine o dogradnji nuklearne elektrane, koju bi trebalo da izvede „Rosatom”. „Ruska reč” je juče podsetila da se „Fajnenšel tajms” i u februaru bavio sporazumom Mađarske i Rusije, koji se odnosi na izgradnju petog i šestog bloka nuklearke „Paks”, i to, naravno, sa ruskim reaktorima. Navodno su stručnjaci bili veoma iznenađeni potpisivanjem novog ugovora, pošto udeo električne energije koja se proizvodi na već postojećim blokovima nuklearne elektrane iznosi oko 50 odsto ukupnog energetskog bilansa Mađarske, što je bio signal za EU da Mađarska energetski postaje zavisna od Rusije. „Ruska reč” je prenela reči opunomoćenika mađarske vlade za proširenje nuklearne elektrane „Paks” Atile Asodija da je u pitanju standardna procedura provere usklađenosti ugovora sa pravilima EU, a ne „specijalna istraga”.\nPrvi potpisani dokument između Mađarske i Rusije odnosi se na izgradnju dva nova bloka, definisani su zadaci za narednih 12 godina, a vrednost projekta je 10 milijardi evra. Drugi dokument propisuje uslove servisiranja budućih energoblokova nuklearke, a treći uslove snabdevanja elektrane nuklearnim gorivom.\n1. Svaka mu cast . Taj gleda interese svoje drzave i svojih gradjana


Na Svjetski dan slobode medija u Briselu podsjećaju da je svaki napad na novinare i medije napad i na demokratiju, slobodu svih nas. Medjutim, i pored apela i deklarativnih zalaganja za slobodnu riječ i medije, i u samoj Uniji se ne mogu pohvaliti osvojenim vrijednostima slobodnog, demokratskog društva. Prisjećaju se danas tako ubistva istraživačke novinarke na Malti, mladog novinara-istraživača u Slovačkoj.\nI nije danas vrijeme samo da se obrati pažnja na zastrašivanja, prijetnje, pa čak i ubistva novinara - evropski parlamentarci, tako, ukazuju da živimo u vrijeme kada je teško razlikovati istinu od fabrikovanih vijesti, kada je manipulacija informacijama dosegla do sada nevidjene razmjere. Posljednji skandal sa društvenim mrežama i kradjom ličnih podataka od strane kompanije Kembridže Analitika još više, po parlamentarcima, podvlače potrebu za rabrivanjem nezavisnog novinarstva, pluralizma medija u svakoj formi.\n"Nekoliko giganata na vebu, svi van EU, imaju veliku moć da kontrolišu i selektuju vijesti, da profiliraju svoje korisnike, a cenzura, ako se prepusti samo njima, definitivno nije rješenje. Uz ovo, lažne vijesti, klevete, imaju paralizirajući efekat kada je riječ o pravu davanja i prijema informacija. Zato ponovo ukazujemo na važnost uloge zviždača u istraživačkom novinarstu, i tu odajemo počast novinarima koji su svoj posao platili životima, Dafne Karuana Galicija sa Malte i Jan Kuciak iz Slovačke", rekla je izvjestilac Evropskog parlamenta o slobodi medija Barbara Spineli.\n"Slobode medija i pluralizam su temelji modernih demokratija i preduslov za otvorenu i demokratsku debatu, podržani su takodje i Evropskom poveljom o osnovnim pravima. Nažalost, svjedoci smo da ni EU nije imuna od rizika za slobodne medije i novinare, na to nas upozoravaju ubistva dvoje novinara, ubijenih samo zato što su radili svoj posao", ističe evropski komesar Fil Hogan.\nNapadi na medije i novinare su napadi na demokratiju, slobodu, na sve nas, poručila je i visoka predstavnica EU, Federika Mogerini povodom Svjetskog dana slobode medija. Odajemo poštu svim novinarima Evrope i svijeta koji su izgubili živote radeći svoj posao, a države pozivamo da osude nasilje nad novinarima, da preduzmu korake da to nasilje ne ostane nekažnjeno. Mogerini posebno poziva da se učini više na bezbjednosti žena-novinara, podsjećajući da su slobodni mediji i novinari od ključne važnosti za promociju demokratije,\ntransparentnosti, nezavisni novinari imaj životnu ulogu da državu prozivaju uvijek kada je to potrebno, da nadgledaju demokratske procese. Visoka predstavnica najavljuje da će EU nastaviti da daje podršku projektima u trećim zemljama kako bi se podigao kvalitet novinarstva, olakšao pristup javnim informacijama, promovisala sloboda govora.


Mogu li ''Orlovi'' konačno da razbiju ''prokletstvo''? Ovo je ključ za uspeh na Mundijalu! - Sportske.net\nMogu li ''Orlovi'' konačno da razbiju ''prokletstvo''? Ovo je ključ za uspeh na Mundijalu!\nVreme je da se ova neugodna tradicija jednom prekine!\nBjekoviću još dve funkcije u srpskoj kući fudbalaOvo je uslov da se Veljko Paunović vrati u srpski fudbal!Sale, spremaj se za Mundijal!Po nemačkom receptu - Krstajić spremio iznenađenje za svoje izabranikeKrstajin spisak - 35 "Orlova" se nadaju da će leteti do Rusije!\nMundijalska groznica polako se širi svetom, selektori reprezentacija učesnica redom objavljuju preliminarne spiskove igrača na koje računaju na Svetskom prvenstvu, a odmah po završetku klupskih sezona počinju okupljanja i poslednje pripreme za najvažnije takmičenje u ovoj godini.\nKao što znate, naš selektor Mladen Krstajić izabrao je 35 igrača, čiji je spisak poslat u FIFA, a okupljanje ''Orlova'' zakazano je za 28. maj.\nGlavni deo priprema biće obavljen u Austriji, a na Mundijalu nas od sredine juna očekuju dueli sa Kostarikom, Švajcarskom i Brazilom u okviru Grupe E.\nPremijeru u Rusiji naši ''Orlovi'' će imati 17. juna u Samari protiv Kostarike, pet dana kasnije u Kalinjingradu će nam rival biti Švajcarska, a takmičenje u grupi zatvaramo utakmicom protiv Brazila, 27. juna na ''Otkritje Areni'' u Moskvi.\nPosle žreba grupa za Mundijal u više navrata je isticano da će nam utakmica sa Kostarikom najverovatnije biti ključna za plasman u narednu fazu, pre svega zbog samopouzdanja ekipe uoči duela sa objektivno jačim ekipama Švajcarske i Brazila.\nMeđutim, ono što pomalo brine jeste loša tradicija koju naš nacionalni tim ima decenijama unazad, kada su u pitanju prve utakmice na velikim takmičenjima.\nPodsetimo, 2010. godine u Južnoj Africi, na prethodnom Svetskom prventvu na kom smo učestvovali, Srbija je na startu poražena od Gane sa 1:0, posle čega je sve postalo mnogo teže. Iznenadili smo pobedom protiv Nemaca, ali onda smo sve upropastili protiv Australije i završili takmičenje.\nIstim rezultatom (1:0) poraženi smo i na startu Svetskog prvenstva 2006. godine u Nemačkoj, kada nas je savladala Holandija, potom je usledio debakl protiv Argentine (6:0), pa poraz od Obale Slonovače (3:2) za oproštaj od daljeg takmičenja.\nNa Evropskom prvenstvu 2000. godine, kada smo nastupili pod imenom SR Jugoslavija, pretila nam je prava katastrofa na startu takmičenja protiv Slovenije. Sećate se da smo gubili čak sa 3:0 u toj utakmici, ali da smo na kraju nekako uspeli da se domognemo boda - 3:3.\nZahvaljujući tom bodu, kao i pobedom nad Norveškom (1:0), uspeli smo da se plasiramo u nokaut fazu takmičenja, gde nas je zaustavila Holandija (6:1).\nMaler nas na premijernim nastupima bije još od 1998. godine, kada smo odigrali loše protiv Irana, ali smo pogotkom Mihajlovića iz slobodnog udarca slavili sa 1:0.\nNismo imali dobar start ni na poslednjem Svetskom prvenstvu kao SFR Jugoslavija, u Italiji 1990, kada nas je Nemačka savladala sa 4:1, ali nas to nije previše uzdrmalo, pa smo stigli i do četvrtfnala kada smo na penale eliminisani od Argentine.\nDakle, u poslednje dve decenije, naši nacionalni tim nije uspeo nijednom da pobedi na startu veliih takmičenja.\nKrajnje je vreme da se to promeni i da Kostarika položi oružje pred srpskim ''Orlovima'' 17. juna.\nAko tako bude, prolaz dalje bio bi već na vidiku...


DUŠANKA MAJKIĆ NAKON OKRŠAJA S BAKIROM IZETBEGOVIĆEM: „Bošnjaci računaju na glasove migranata, a Selmo Cikotić je…“ – Mreza\n„Bošnjački političari ne žele rješenje migrantske krize i foliraju brigu o tom izuzetno važnom pitanju, a u suštini računaju na glasove migranata u budućnosti“, tvrdi delegat SNSD-a u Domu naroda Parlamentarne skupštine BiH Dušanka Majkić.\nMajkić je kazala i da Bošnjaci, odnosno najveća bošnjačka politička partija SDA, a po stavu su im bliske i sve ostale stranke iz Sarajeva, smatra da migrante ne treba dirati.\nNa pitanje šta očekuje od tematskih sjednica oba doma Parlamenta BiH o migrantskoj krizi, Majkić je rekla da ne očekuje ništa.\n“Kao prvo, treba sačekati da vidimo hoće li Selmo Cikotić (SDA) biti izabran za ministra bezbjednosti, a i ako bude, njegova dosadašnja politička i profesionalna biografija garantuje da će voditi politiku SDA koja ne pokazuje da želi rješenje migrantske krize”, rekla je Majkić za “Glas Srpske”.\nMajkić je navela da je posljednju sjednicu ovog parlamentarnog doma obilježio dnevni red prepun izvještaja i dokumenata iz 2017. i 2018. godine koji su morali biti odbačeni iz prostog razloga, zato što se u njima nalazi ono što ne odgovara stvarnosti.\n“To je bila dosadna sjednica na kojoj je Dom naroda pokušavao da stigne stvari koje je davno trebalo usvojiti… Sjednicu su obilježile inicijative minornih političkih partija i pojedinaca koji pred izbore pokušavaju da sebi obezbijede simpatije i naklonost birača”, ocijenila je Majkić.


Uvode se biološki pasoši zbog dopinga u tenisu | TopTenis\nUvode se biološki pasoši zbog dopinga u tenisu\n0 0 R. četvrtak, ožujka 07, 2013\nMeđunarodna teniska federacija saglasila se da uvede obavezu posedovanja bioloških pasoša za sve tenisere, u sklopu borbe protiv dopinga...\nMeđunarodna teniska federacija saglasila se da uvede obavezu posedovanja bioloških pasoša za sve tenisere, u sklopu borbe protiv dopinga. Istovremeno, čelnici ITF složili su se da se poveća broj testova na krvni doping. ITF je precizirala da će nova mera borbe protiv dopinga početi da se primenjuje ove godine i u muškoj i u ženskoj konkurenciji.\nBiološki pasoš omogućava da se prati biloški status sportista, odnosno da se detektuje svaka promena u njegovom organizmu koja ukazuje na eventualni doping.\nITF je saopštila da će ovaj projekat podrazumevati i povećanje broja antidoping testova na krvni doping, kao i ukupni porast analiza van takmičenja.\n"Primena programa bioloških pasoša snabdeva nas snažnim oruđem u borbi protiv dopinga u ovom sportu", rekao je predsednik ITF Frančesko Riči Biti.\natp biološki pasoši doping kontrola\nTopTenis: Uvode se biološki pasoši zbog dopinga u tenisu


Takmičari na Novosadski polumaraton dolaze sa svih kontinenata - Izazov\nTakmičari na Novosadski polumaraton dolaze sa svih kontinenata\nDnevnik 20. marta 2017. 20:26\nDvadeset četvrti Novosadski polumaraton biće održan u subotu 1. aprila od 10 časova, saopšteno je na konferenciji za novinare u Domu Vojske. Sve trke startuju s Trga slobode,\na vreme prijava za maraton je ograničeno i traje do 25. marta.\n– Novi Sad je Evropska prestonica kulture 2021. godine, a kada bi se dodeljivala titula Evropske prestonice sporta, siguran sam da bi naš grad, računajući šta je sve dao sportu, poneo i tu laskavu titulu – istakao je predsednik Skupštine grada Novog Sada Zdravko Jelušić. – Zato pozivam Novosađane da svojim prisustvom pokažu da sport jeste kultura i da se svi radujemo ljudima koji će taj dan, verujem, postići ozbiljne rezultate, samim tim što će pobediti ili učestvovati. Osim glavne staze polumaratona, čija je dužina 21,097 kilometar, organizovani su Frtaljmaraton od 10,548 kilometara, humanitarna trka zadovoljstva od četiri i po kilometra, Štafetna trka s dve do šest izmena, nekoliko trka za osnovce i srednjoškolce, kao i puzeća trka beba na 4,195 metara. Tokom održavanja maratona, od 10 do 13 časova biće zatvorene sledeće ulice: Bulevar despota Stefana, Fruškogorska, Jiričekova, Dr Sime Miloševića, Bulevar cara Lazara, Kej žrtava racije, Beogradski kej i Dunavska.\n– Svi zajedno smo jedan tim i svi smo na istom zadatku – podvukao je direktor Novosadskog polumaratona Milan Dolga. – Što se tiče broja takmičara, očekujemo da će biti višeod 1.000 prijavljenih, a jedan od interesantnijih podataka je taj da trenutno ima preko 300 prijavljenih Novosađana, što se dosad nije događalo.\n– Svi mogući preduslovi za takmičenje i dobar rezultat ispunjeni su u samom startu – naglasio je sportski novinar Lazo Bakmaz, dodajući da je to jedan od razloga što takmičari vole da trče upravo u Novom Sadu.\nOn je naveo i to da prijavljeni takmičari dolaze sa svih kontinenata, a ovogodišnji promoter tradicionalnog Novosadskog polumaratona je olimpijski šampion i veliki ljubitelj trčanja, rvač Davor Štefanek. Polumarton nema takmičarski karkter, trči se iz zadovoljstva i radi rekreacije, te svaki učesnik treba da pređe stazu u skladu s ličnim mogućnostima.


pink.rs | TRI STVARI KOJE RADITE UJUTRU zbog kojih NE MOŽETE NIKAD DA SMRŠATE: Ovo morate da izbegavate po svaku cenu!\nKako smršati je pitanje na koje danas većina nas želi da zna odgovor, a mi vam donosimo rešenje.\nLeto je stiglo, a tih famoznih pet kilograma nikako da skinete. Čini vam se da radite sve što je u vašoj moći, ali moguće je da pravite ove tri greške. Kako smršati je pitanje na koje danas većina nas želi da zna odgovor, a mi vam donosimo rešenje. Otkako je krenulo letnje vreme s pravim tropskim temperaturama, čini se da je jedan od najtraženijih pojmova na internetu "kako smršati".\nSvi koji su probali, znaju da nije lako odreći se omiljenih poslastica, testa i grickalica, ali problem može da bude i u jutarnjim ritualima koji nas sprečavaju da izgubimo kilograme.\nJednostavna rutina koju mnogi nemaju naviku da praktikuju, a donosi višestruke koristi za organizam. Mnogi ljudi misle da vodu treba da piju tokom doručka, međutim to je pogrešno. Zadatak vode je da ubrza metabolizam, olakša varenje hrane i ubrza izbacivanje toksina iz organizma. Zato, bez obzira na to da li osećate žeđ ili ne, potrudite se da svako jutro popijete čašu vode i videćete kako masne naslage nestaju.


kako otvoriti žiro račun - Kakopedija\nkako otvoriti žiro račun\nHome › Forumi › Pitanja i odgovori › kako otvoriti žiro račun\nOva tema sadrži 7 odgovora, ima 5 glasova i poslednji put je ažurirana od strane Zorica Mladenović 4 godine, 1 mesec ranije.\nfebruar 16, 2014 у 21:28 #14553\nzanima me ovo,isključivo radi primanja novca koji zaradim na ovom sajtu.do sad sam primala novac preko postneta ali od sledećeg meseca neću moći više.objasnite mi kako se to radi,koja dokumenta su mi potrebna i da li se plaća?\nfebruar 16, 2014 у 22:16 #14561\nNe plaća se, mislim da ti treba samo lk. I raspitaj se koliko uzimaju za održavanje računa mislim da je VB najpovoljnija.\nfebruar 16, 2014 у 22:48 #14566\nKoliko se ja sećam, u Banci Intesa sam prilikom otvaranja platila nekih 100 dinara, sad je možda i više, a kad sam gasila račun nista me nije kostalo.\nJavi šta si uradila, možda će i meni trebati informacija jer sad imam neku štednu knjižicu iz Poštanske štedionice dok sam još bila pripravnik, ne znam da li ću na njoj moći da primam uplate\nfebruar 16, 2014 у 23:25 #14569\n10ak minuta traje procedura, samo ti LK treba. Ostaviš br mobilnog gde ti stiže SMS kad budu uplate, a mesečno održavanje je 100 din (u Intesi). U startu dobiješ plastificiranu karticu gde možeš samo preko šaltera da podižeš novac, a za nekih 10ak dana ti na kućnu adresu stigne Maestro kartica za bankomate.\nfebruar 20, 2014 у 10:29 #14695\nA je l’ mogu maloletni to da otvaraju bez ikakvu pomoć roditelja?\nfebruar 20, 2014 у 13:49 #14701\nRaspitaj se u Intesi, oni su po meni najfleksibilniji. ja sam tamo detetu otvorila decju stednju, ali racun glasi na moje ime\nfebruar 20, 2014 у 15:19 #14705\nТребало би да могу и малолетници.\nfebruar 20, 2014 у 23:10 #14743\nSigurno da ima i ta opcija, pa kako bi deca inače primala stipendije i ovi po omladinskim zadrugama što rade.. ali mislim da će da traže prisustvo jednog od roditelja, i ako nemas ličnu kartu, onda spremi izvod iz matične knjige rodjenih


Vaterpolisti Radničkog vodili Srbiju do svetske titule - KVK Radnički\nVaterpolisti Radničkog vodili Srbiju do svetske titule\nJuniorska reprezentacija Srbije koja je u svom sastavu imala čak šestoricu igrača i dvojicu trenera kragujevačkog Radničkog – selektora Srbije Uroša Stevanovića i njegovog pomoćnika Dragana Kozomoru, osvojila je zlato na Svetskom prvenstvu u Pragu.\nSrbija je u finalu savladala reprezentaciju Italije, rezultatom 10:8, a kao i na celom turniru, predvodili su je upravo igrači Radničkog koji su postigli čak osam od 10 golova u meču za zlato. Po dva puta u strelce su se upisali Nemanja Stanojević, Marko Radulović i kapiten Stefan Branković, a jednom Luka Pljevančić i Bogdan Gavrilović, dok je Jovan Tanasijević na ovaj turnir otputovao kao rezerva.\nSrbija je u grupnoj fazi ubedljivo savladala domaću Češku (28:0), SAD (14:9) i Slovačku (15:0), dok je sa Španijom odigrala nerešeno u meču u kom je bila bolji rival (6:6). U osmini finala nadigrala je Brazil (15:5), a zatim u četvrtfinalu Hrvatsku (12:10), posle čega su u polufinalu pali i Mađari (10:7).\nIgrači Radničkog postigli su 64 od ukupno 110 golova Srbije na turniru. Marko Radulović je sasvim zasluženo proglašen za MVP-a Svetskog prvenstva. Predvodio je Srbiju sa 22 gola, a istakao se i po broju izborenih isključenja (30), po čemu je bio najbolji na turniru. Pratili su ga upravo saigrači iz Radničkog, Branković sa 16 golova i Stanojević sa 13, dok je Pljevančić postigao sedam, a najmlađi Gavrilović šest pogodaka.\nSrbija je tako nastavila kontinuitet osvajanja medalja na sedam uzastopnih svetskih šampionata, ali se ujedno i vratila na tron posle šest godina, pošto su na prethodne dve smotre trijumfovali Grci. Podsetimo, Srbija je pod vođstvom Stevanovića i Kozomore osvojila srebro pre dve godine u Kuvajtu, kada su igrali i Branković, Stanojević i Pljevančić.


Deset godina od početka krize: Oporavak elastičan, ali izazovi još postoje – Bankar.me\nAugust 14, 2017 Članci, EVROPA, MAKRO, PLANETA, SVE VIJESTI Leave a comment\nKomesar za ekonomske poslove Pierre Moscovici rekao je da se oporavak evropske ekonomije ojačao i proširio.\n„Moramo iskoristiti ovaj pozitivan zamah za dovršetak reformi i kompletiranje naše Ekonomske i monetarne unije”. No, on je skrenuo pažnju na društvene i ekonomske razlike koje su se razvile među državama članicama. „Bitno je učiniti da naš rad ide naprijed doprinoseći realnom i održivom približavanju naših ekonomija”, rekao je on.\nMeđutim, izvršno tijelo EU priznaje da izazovi postoje i danas, EMU je i dalje nepotpuna i put naprijed za euro neće biti gladak. Izvještaj “Pet predsjednika” iz juna 2015. kao i papir o produbljenju ekonomske i monetarne unije u maju 2017., inicijative su koje su poduzete u posljednjih nekoliko godina kako bi se izvukle pouke iz krize i EU prirpemila za buduće izazove.\nPOJMOVIglobalna finansijska kriza globalna kriza kriza eurozone Kriza u eurozoni svjetska ekonomska kriza\nPrevious Cijene zlata, franka i bitcoina rastu\nSljedeći Skok kvartalne dobiti OTP-a\nKojim zemljama prijeti recesija u 2020. godini?


Mladi su sadašnjost, ne budućnost”\nOdržana edukacija FOM SDP BiH Jablanica\nU saradnji sa Forumom lijeve inicijative, a u organizaciji Foruma mladih SDP BiH Jablanica, u nedjelju 05.11.2017. godine u Jablanici je upriličena realizacija projekta „Mladi su sadašnjost, ne budućnost”.\nOmladinski aktivizam i uključivanje mladih u političke procese samo su neke od tema o kojima su članovi Foruma mladih SDP BiH Jablanica imali priliku čuti tokom predavanja. Stečeno znanje primjenjeno je kroz radionicu o omladinskom aktivizmu, gdje su mladi analizirali probleme u Jablanici uz predstavljanje praktičnih koraka ka njihovom rješavanju. U sklopu edukacije izrađen je Plan aktivnosti Foruma mladih za naredni period, te su definisani strateški pravci budućeg djelovanja.\nPosebna pažnja na predavanju posvećena je uključivanju mladih u rad Foruma mladih SDP BiH Jablanica, te predstavljanje djelovanja Kluba vijećnika SDP BiH Jablanica u Općinskom vijeću. Krajnji rezultat edukacije su definisani projekti koji bi se trebali naći u Budžetu Općine Jablanica, kao i incijative koje će u skorije vrijeme podnijeti Klub vijećnika SDP Jablanica, a koje imaju za cilj poboljšanje svakodnevnog života u općini Jablanica.\nOvom prilikom Forum mladih SDP BiH Jablanica je još jednom pokazao da okuplja sposobne mlade ljude koji žele da rade za dobrobit našeg grada, da zajedno gradimo Jablanicu za sve nas.\n> Općina Jablanica ostala bez priključka na Koridor Vc


HG Budvanska rivijera još jednom korak ispred svih – Bankar.me\nHG Budvanska rivijera još jednom korak ispred svih\nNovember 6, 2018 CRNA GORA, SVE VIJESTI, TURIZAM Leave a comment\nSajam turizma koji se ovih dana održava u Londonu, za Hotelsku grupu Budvanska rivijera se već prvog dana manifestacije pokazao kao višestruko uspješan.\n“Veliki broj posjetilaca štanda Nacionalne turističke organizacije koja je i ove godine zajedno sa Ministarstvom održivog razvoja i turizma okupila privrednike iz Crne Gore i činjenice da je sa ovog tržišta zabilježeno 90% više dolazaka u odnosu na prošlu godinu, Grupaciji Budvanska rivijera je uručen sertifikat Travel life gold kojim je Kompanija zaokružila integrisani sistem upravljanja iz više oblasti poslovanja’‘, saopšteno je iz HG Budvanska rivijera.\nKako dodaju, Travelife gold je internacionalna oznaka kvaliteta u domenu poštovanja ekoloških i socijalnih principa koje primjenjuje kompanija koja je usmjerena na održivi razvoj.\nBilo je potrebno ispuniti 163 kriterijuma iz šest oblasti:\n– Upravljanje održivim sistemom\n– Saradnja sa lokalnom zajednicom\n– Poštovanje ljudskih prava i zaštite prava zaposlenih\n– Uticaj na dobavljače\n– Odnos prema gostima\n”Projekat je realizovan u proteklih šest mjeseci u saradnji sa kancelarijom UNDP- a u Crnoj Gori. Nakon izvršene provjere od strane Travelife- a, čije je sjediste u Londonu, Travelife Gold sertifikat je izdat na period od dvije godine. Kao jedna od rijetkih Kompanija koja je još 2012. započela proces razvoja ka konceptu „zelenih hotela“ , danas Budvanska rivijera kao jedina turistička kuća u Crnoj Gori koja nakon ispunjavanja svih uslovnih standarda u svim hotelima Kompanije, posluje na principu integrisanog sistema upravljanja”, ističe se u saopštenju.\nKako dalje navode, postavljanjem integrisanog sistema menadžmenta po međunarodnim normama još jednom je pokazana namjera da Hotelska grupa u kontinuitetu prati savremene turističke trendove, da vodi brigu o zadovoljstvu radnika i klijenata, i da kroz posjedovanje međuranordnih sertifikata doprinosi smanjenju operativnih troškova, boljoj marketinškoj poziciji na turističkom tržištu pa time i jačanju brenda Kompanije.\n”Travel life gold je sertifikat koji je uz Eco label i tri ISO standarda u oblasti menadžmenta kvaliteta, zaštite životne sredine i bezbijednosti hrane, zaokružio cjelinu koja predstavlja kompleksnu bazu visokih standarda po kojima za sada na turističkom tržištu Crne Gore samo Hotelska grupa Budvanska rivijera posluje”, zaključuje se u saopštenju.\nPOJMOVIBudvanska rivijera HG Budvanska rivijera\nPrevious Njemačke kompanije traže 1,24 miliona radnika\nSljedeći Imovina Brodogradilišta Bijela ponovo ponuđena na prodaju\nKaluđerović: Glavni zadatak izvući maksimum od sezone\nDobit Budvanske rivijere na kraju prošle godine 1,14 miliona eura\nBudvanska rivijera donira još 18.000 eura, nema otpuštanja radnika


Sadnja malina na gazdinstvu AksentijeviÄ‡ Gradimira u Banjskoj Reci (opÅ¡tina ZveÄan) (Foto Radio Mitrovica Sever)\n“Školski gledano u jesen. Ali moramo reći da sve zavisi od više faktora, pre svega od parcele, vrste sadnog materijala i pripremljenosti.\nSavet: Svaka greška koja se napravi ove godine, odraziće se, kada je malina u pitanju dogodine. Oni koji imaju zasade treba da odrade vezivanje izdanaka i u ovom momentu ne kasne, sve do 15.aprila. Ne moraju da žure, važno je da se vide pupoljci, čak ne mora da ih bude od 5 do 7 po dužnom metru i da su na razmaku do 20 cm. može da bude pomeranja ali je važno da izrastaju iz zdravih veznih izdanaka koji nisu sasušeni i imaju sprovodne snopiće. Samo tako prinos može da bude do optimalnih 20 tona po hektaru, u protivnom neće preći 4 tone.


Pajtić i Vasin posetili „Žitoprodukt“ u Zrenjaninu\nAktuelno / Štampa / Pajtić i Vasin posetili „Žitoprodukt“ u Zrenjaninu\nPredsednik Vlade AP Vojvodine dr Bojan Pajtić i pokrajinski sekretar za rad, zapošljavanje i ravnopravnost polova Miroslav Vasin, posetili su preduzeće „Žitoprodukt“ u Zrenjaninu.\n– Pokrajinska Vlada je pre dve godine pokrenula program spasavanja onih kolektiva koji imaju tradiciju i perspektivu, a koja su bila praktično upropašćena ili lošom privatizacijom ili neodgovornim poslovanjem nakon privatizacije, istakao je predsednik Pajtić. On je rekao da je u ovom trenutku, ovim programom Vlade AP Vojvodine obuhvaćeno 27 preduzeća na teritoriji AP Vojvodine. U ovim preduzećima radi više hiljada zaposlenih, a za njih je vezano više desetina hiljada kooperanata. Ovaj program mera podrazumeva uključivanje svih instrumenata kojima pokrajinska Vlada raspolaže, a odnosi se na dodatni angažman u pronalaženju stabilnih partnera, tržišta, kao i pronalaženje stranih i domaćih investitora, koji bi ulagali u ove kompanije, koje još uvek imaju uticaja na domaće tržište.\nPrema Pajtićevim rečima, ovaj program je Vlada Vojvodine preduzela iako formalno to nije njena nadležnost, jer nije postojala odgovornost u procesu privatizacije. Ipak, velika je odgovrnost svih struktura vlasti prema građanima ove zemlje i moraju se spasiti ona radna mesta u preduzećima, u kojima postoji jak ekonomski rezon. Rezultati intervenisanja Vlade već su vidljivi u svim kompanijama u kojima su procesi revitalizacije započeti. Kako je Pajtić rekao, Vlada AP Vojvodine se hrabro suočava sa problemima koje su prouzrokovali drugi ljudi.\n„Žitoprodukt“ je obnovio svoje poslovanje, rekao je Vasin i naveo da od 144 radnika koliko je bilo zaposleno, danas u ovoj kompaniji radni 126, dok su ostali zbrinuti putem socijalnih programa. Vasin je rekao da su obavljeni razgovori sa slovenačkim strateškim partnerom, koji je ne samo revitalizovao „Žitoprodukt“, već i „Pekaru Kikinda“, kao i „Fidelinku“. Vasin je rekao da je zadovoljan stanjem u „Žitorporduktu“, i naglasio da je u Zrenjaninu u procesu revitalizacija IPOK-a „Servo Mihalj“, da postoji projekat za „Banat-seme“, a u „Luxolu“ će uskoro biti završen stečaj.\nVasin je rekao da ono što pokrajinska Vlada radi u saradnji sa republičkom, jeste stvaranje realnog sagledavanja namenskih stečajeva, koji ne znače kraj preduzeća, već njihov novi početak. Vlada Vojvodine, preko Razvojne banke i Poreske uprave vodi desetak takvih stečajeva, za koje postoji uverenje da će dovesti do obnove preduzeća. Vasin je, takođe, rekao da postoje velike šanse da preduzeća u kojima je poništena privatizacija dođe do reprivatizacije, a da poučeni lošim iskustvima ne budu ponovljene greške. – Sreća je u nesreći što je upravo veliki broj poništenih privatizacija izvršeno u poljoprivrednom sektoru, koji se trenutno nalazi u fazi oporavka, rekao je Vasin i istakao da će ova preduzeća biti oporavljena i ponovo će se naći na tržištima. U procesu reprivatizacije neće biti žurbe, a kriterijumi prilikom odabira kupaca za preduzeća biće takvi da će postojati garant da reprivatizovana preduzeća neće ponovo propasti.


PressReader - 24 Sata (Serbia): 2017-06-19 - “Biće problema, ali nema kontrole Prištine nad Srbima”\n“Biće problema, ali nema kontrole Prištine nad Srbima”\n“ŽELIMO OZBILJAN DIJALOG s Albancima, ali moraju da znaju da želimo i da očuvamo interese Srba i Srbije na Kosovu i Metohiji”, izjavio je predsednik Srbije Aleksandar Vučić.\n- Takozvana ratna ili veteranska koalicija stranaka, koja je dobila većinu na izborima na Kosovu i Metohiji, ona je grupacija koja je najotvorenije pretila Srbima i to će nam stvoriti mnogo problema - rekao je Vučić, ali i ukazao na to da ta koalicija u Prištini sad ima naspram sebe jedinstven blok političkih predstavnika Srba koji će štititi interese Srba i Srbije na KiM.\nOn je rekao da je ključno da Albanci nisu kod Srba uspeli da ostvare ono što su želeli, “ni oni ni neki spolja”, a to je da imaju neku vrstu kontrole nad srpskim poslanicima u donošenju odluka na Kosovu.\n- Ishod prevremenih parlamentarnih izbora na Kosovu predstavljaće teškoće, ali mi ćemo se boriti da sačuvamo stabilnost i nastavimo dijalog - dodao je predsednik.\nNa osnovu preliminarnih rezultata, Srpska lista osvojila je devet mesta, a Samostalna liberalna stranka jedno poslaničko mestu u novom sazivu Skupštine Kosova. Od 120 mesta u kosovskoj skupštini, predstavnicima srpske zajednice pripada 10 mesta, a isti broj poslanika predviđen je i za sve predstavnike drugih manjinskih zajednica. Konačni rezultati izbora očekuju se tokom ove nedelje. llll


Radio TV Stara Pazova - Tri lica teško povređena u saobraćajnoj nezgodi na putu Golubinci - Stara Pazova\nTri lica teško povređena u saobraćajnoj nezgodi na putu Golubinci - Stara Pazova\nJutros na deonici puta Stara Pazova – Golubinci dogodila se teška saobraćajna nesreća u kojoj su učestvovali kombi i putničko vozilo. Prema našim saznanjima, u nezgodi su povređena tri lica koja su zadobila teške telesne povrede opasne po život.\nDva lica su prevezena u KBC Bežanijska kosa, a treće lice u Urgentni centar. Uviđaj na licu mesta izvršilo je nadležno tužilaštvo, a uzrok nezgode se utvrđuje. Reč je o kobnoj krivini na kojoj su se godinama već dešavale teške saobraćajne nezgode.


Putin: Ekonomski učinak Rusije 2016. bolji od očekivanog - Sputnjik Srbija\n11:45 17.02.2017 Preuzmite kraći link\nEkonomski učinak Rusije prošle godine bolji je nego što se očekivalo, izjavio je predsednik Rusije Vladimir Putin.\nPutin: Inflacija u Rusiji najniža za poslednjih 25 godina\nOn je ukazao i na opšti pozitivan trend.\n„U principu, vidimo pozitivan trend u ekonomiji. Prošlogodišnji rezultati, sa skoro svim predatim glavnim pokazateljima, bili su bolji nego što smo očekivali“, rekao je Putin na sastanku o ekonomskim pitanjima.\nRusija ove godine vidi održivo usporavanje inflacije sa prelaskom „psihološkog praga“ od pet odsto, dodao je ruski predsednik.\n„Stabilan pad inflacije se nastavlja i ove godine. U februaru je indeks na godišnjem nivou probio psihološku granicu od pet odsto“, istakao je Putin.\nOn je dodao da je usporavanje nastavljeno tokom meseca, dostigavši 4,72 odsto 13. februara.\nRekordno ulaganje Evropljana u Rusiju


Britiš ervejz očekuje rekordan gubitak – Nadlanu.com\nBritiš ervejz očekuje rekordan gubitak\nLONDON, 5. februara 2010. (Beta-AP) - Britanski avioprevoznik Britiš ervejz saopštio je u petak da su ga mere za smanjenje troškova usmerile na pravi put ali da ga neće spasti od rekordnog gubitka u tekućoj poslovnoj godini.\nZa devet meseci zaključno sa 31. decembrom BA je ubeležio operativni gubitak od 86 miliona funti (135 miliona dolara) dok je u istom periodu 2008. imao profit od 89 miliona. Gubitak pre oporezivanja istovremeno je bio 342 miliona funti prema gubitku od 70 miliona za devet meseci zaključno sa krajem decembra 2009. godine.\nAviokompanija je objavila i da je u posmatranih devet meseci tekuće poslovne godine smanjila operativne troškove 10,5 odsto ali je pad prihoda bio još veći, bezmalo 13 procenara. U kompaniji kažu da ove godine, iako su na pravom putu, očekuju rekordan gubitak i dodaju da se na svim sektorima sprovode strukturne promene koje će avioprevoznika vratiti poslovanju s profitom.


Gaši iz LDK-a podržava PDK inicijativu, traži formiranje Istražne komisije | Kosova.info\nDom|Najnovije|Gaši iz LDK-a podržava PDK inicijativu, traži formiranje Istražne komisije\nGaši iz LDK-a podržava PDK inicijativu, traži formiranje Istražne komisije\nŠef poslaničke grupe Demokratskog saveza Kosova Arben Gaši podržao je zahtev za osnivanje parlamentarne istražne komisije o energetskoj krizi koju je inicirao PDK,\nGaši je rekao da način na koji se Vlada ponaša onemogućava donošenje odluka u Skupštini i da je to teškoća na nivou demokratije. Prema njegovim riječima, to dolazi kao volja Vlade da onemogući nadzor nad istom od strane parlamenta.\n“Smatramo da Skupština svakako treba da formira potrebnu komisiju. Tražimo da se nastavi sjednica na kojoj smo ostali u formiranju komisije i da onda uđemo u fazu tendencije za povratak u normalu”, rekao je on.\nNaravno to nije bio slučaj prilikom mnogobrojnih odluka Skupštine Kosova dok su isti bili više od decenije u nekoj formi članovi pozicije i vladajuće većine zajedno sa Srpskom Listom formiranom i kontrolisanom od susedne Srbije.\n"Ne mogu od ovog psihopate doći na Kosovo" / Uhapšen osumnjičen da je maltretirao devojke iz dijaspore (FOTO)


VULIN: Vladu bi trebalo rekonstruisati! - Informer\nMinitar odbrane Aleksandar Vulin izjavio je danas da očekuje rekonstrukciju Vlade Srbije do koje, kako kaže, može i treba da dođe\n- Ja sam uvek raspoložen za to da se proceni rad svakog od ministara i da se na osnovu toga, naravno obezbede i bolja rešenja, ili da se pohvale oni koji su zaslužili pohvale za svoj rad. Ne treba ni da vas podsećam da sam smatrao da je potrebno imati i parlamentarne izbore zajedno sa lokalnim - rekao je ministar Vulin\nodgovarajući na pitanje novinara da li očekuje rekonstrukciju vlade.\n- Naravno da vrhovni komandant i predsednik Republike Srbije Aleksandar Vučić treba da ima zadnju reč, jer je čovek kome Srbija najviše veruje i za koga glasa. I premijerka, ali postoji gradacija odgovornosti i pre svega to treba da učini onaj ko nosi listu i za koga Srbi glasaju, i onaj ko može da kaže da je njegova politička vizija okupila i našu listu i formirala ovu vladu - rekao je i dodao da je njemu čast to što obavlja posao ministra odbrane.\nAleksandar Vulin ministar odbrane Vlada Srbije rekonstrukcija vlade


BEOGRAD - Građanima se isplati da ulažu u državne obveznice budući da su na tim hartijama od vrednosti u prvim nedeljama trgovanja na Beogradskoj berzi mogli da zarade oko 4,5 odsto za dinarske i 2,5 odsto za hartije u evrima.\nBroker Branislav Jorgić rekao je u izjavi Tanjugu da je to vid štednje, i to isplativiji, budući da su, kako je rekao, prosečne kamate na štednju u ovoj godini daleko niže.\n“Za konkretnu odluku, dobro bi bilo da se građani obrate brokerima, kao specijalistima koji bi im dali i savete šta je najpovoljnije za njih. Recimo, kad kupuju obveznice u evrima ili dinarima, nema poreza na kapitalnu dobit, dok se štednja u devizama oporezuje”, navodi vlasnik brokerske kuće “Jorgić broker”.\n\_"Ko je spreman da ulaže u akcije, morao bi da bude spreman i da podnese taj rizik, kao i gubitak dela glavnice ako stvari krenu u pogrešnom smeru”, kaže Jorgić.\nTagovi: Berza, obveznice, promet


Prvi put za sedam godina Moskva i Vašington razgovarali o bezbednosti u svemiru - Sputnjik Srbija\n22:13 20 April 2021\nPrvi put za sedam godina Moskva i Vašington razgovarali o bezbednosti u svemiru\n08:25 29.07.2020 (osveženo 08:28 29.07.2020) Preuzmite kraći link\nDelegacije Rusije i SAD, koje su vodile trinaestočasovne pregovore u Beču o pitanjima bezbednosti u svemiru i smanjenju rizika i nesporazuma, usmerene su na nastavak dijaloga i poboljšanje kanala komunikacije, saopštio je američki Stejt department.\nStejt department je podsetio da je u okviru dijaloga o strateškoj bezbednosti održan sastanak predstavnika ministarstava odbrane, energetike, kao i Saveta nacionalne bezbednosti (SAD) sa predstavnicima Ruske Federacije povodom razmene mišljenja o svemirskoj bezbednosti.\n„Za vreme diskusije, koja je trajala više od 13 sati, visoki američki civilni i vojni eksperti sa iskustvom u svemirskoj politici i operativnim aktivnostima razgovarali su o širokom spektru pitanja sa ruskim kolegama na prvom dijalogu o kosmosu s Moskvom u poslednjih sedam godina“, navedeno je u saopštenju.\nStejt department je precizirao da su tokom sastanka strane razmenile mišljenja o aktuelnim i budućim svemirskim pretnjama, politici, strategijama i doktrini, a takođe je razgovarano o budućim planovima za podršku bezbednoj, profesionalnoj i održivoj aktivnosti u svemiru.\n„Obe delegacije izrazile su interesovanje za nastavak tih diskusija i poboljšanje kanala komunikacije, naročito za poboljšanje komunikacije između dve zemlje o operativnim pitanjima vezanim za svemir, kako bi se smanjio rizik od nesporazuma, pružila pomoć u sprečavanju i reagovanju na incidente u kosmosu, a takođe i da bi se sprečila nenamerna eskalacija“, navedeno je u saopštenju.\nPočeli rusko-američki pregovori u Beču: SAD spremile „strašan spisak“ kršenja sporazuma o naoružanju\nStejt department, svemir, Vašington, nastavak dijaloga


Nikolić: Evropski put budućnosti\nPredsednik Srbije Tomislav Nikolić sa suprugom Dragicom na inauguraciji u Beogradu\nU Predsedništvu Srbije održana inauguracija novog srpskog predsednika Tomislava Nikolića, kojoj nije prisustvovala većina lidera iz regiona\nInauguracija novog predsednika Srbije Tomislava Nikolića održana je danas u Beogradu, a kako je tom prilikom izjavio evropski komesar za proširenje Štefa File ključni prioritet za EU je vidljiv i održiv napredak u odnosima sa Kosovom.\nPred oko 1.200 gostiju iz zemlje i sveta danas je u Beogradu, u Predsedništvu Srbije održana inauguracija novog srpskog predsednika Tomislava Nikolića, koji je tom prilikom izjavio da je evropski put Srbije put budućnosti i ekonomskog prosperiteta. Nikolić je, govoreći o politici prema regionu, rekao neće dozvoliti da različiti pogledi na pojedine događaje iz prošlosti ugroze zajedničku budućnost, kao i da smatra da sve razlike i problemi treba da budu rešavani mirnim i demokratskim sredstvima:\n"Gradiću prijateljstva po svetu, jer Srbija nema pravo da ima neprijatelje. Evropski put Srbije je put budućnosti, put ekonomskog prosperiteta i pomoćiću Srbiji da taj put nastavi. U interesu Srbije sarađivaću sa svima, i na istokui na zapadu jer Srbija time samo dobija, a ne može ništa da izgubi. Posebno želim da naglasim da ću u regionu voditi politiku mira, stabilnosti i saradnje."\nSama svečanost povodom inauguracije Tomislava Nikolića počela je intoniranjem himne "Bože pravde", a potom i himne EU. Zvanicama, među kojima nije bila većina lidera iz regiona, prvo se obratio evropski komesar za proširenje Štefan File, koji je rekao da očekuje da će Srbija nastaviti put ka EU. Uz poruku da će Unija biti najveći saveznik Srbije, File je izrazio nadu i da će vrlo brzo biti formirana nova vlada:\n"Nema skrivenih očekivanja ili planova. Mi ćemo jednostavno gledati napredak koji Srbija pravi u dijalogu sa Prištinom i buduću normalizaciju odnosa. I drugo kontinuitet i sprovodjenje reformi u ključnim oblastima kao što su pravosudje i borba protiv korupcije."\nA pre same inauguracije, Nikolić je imao odvojeni razgovor sa evropskim komesarom za proširenje Štefanom Fileom, koji je poručio da Evropska unija ohrabruje Srbiju da nastavi reforme na putu ka EU i da je ključni prioritet vidljiv i održiv napredak u odnosima sa Kosovom. Kako je posle razgovora sa Nikolićem izjavio File, postoji jasna ambicija da Srbija do kraja godine počne pregovore sa Unijom o priključenju, zbog čega se ne smeju gubiti dani i sati. Savet EU jasno je ukazao na pet konkretnih tačaka koje Srbija treba da ispuni, rekao je još File i istakao da niko ne može da ima tumačenje koje je drugačije:\n"Voleo bih da budem apsolutno jasan, da budem jasan da postoji jasnoća, transparentnost i predvidivost oko onoga što se očekuje od Srbije sve do otvaranja pregovora o pristupanju."\nTokom prepodneva, predsednik Srbije Tomislav Nikolić je održao konsultacije o formiranju vlade sa predstavnicima koalicije okupljene oko SPS-a, a kako je posle razgovora istakao lider socijalista Ivica Dačić SPS se saglasila sa predsednikom države da je u interesu svih da se vlada formira što pre, ali da ona ne sme biti formirana po svaku cenu, odnosno sa bilo kim. Po rečima Dačića za koaliciju oko soicijalista nije prihvatljivo da nova vlada bude sastavljena samo sa Liberalno demokratskom partijom, bez Ujedinjenih regiona Srbije:\n"Nije jednostavno napraviti parlamentarnu većinu, jer brojke nisu samo brojke, već je i politika. Mi smo se zalagali da u vladu sa DS-om uđu i URS i LDP. Da ne bi vlada zavisila samo od LDP-a, jer u tom smislu nismo bili sigurni kakva bi bila državna politika kad je reč i Republici Srpskoj, Kosovu itd."\nDačić je ponovio da koalicija okupljenja oko SPS pregovara samo sa DS-om o formiranju vlade, kao i da očekuje da će ti razgovori biti nastavljeni sutra. A treba reći i da je tokom današnjeg boravka u Beogradu evropski komesar za proširenje razgovorao i da liderom Demokratske stranke Borisom Tadićem u sedištu DS-a.\nJosipović ne dolazi na inauguraciju


Evo ko je obuhvaćen, a ko nije ovim paketom pomoći:\n-Pravo na jednokratnu pomoć u iznosu od 100 eura, imaju nezaposlena lica koja su se nalazila na evidenciji Zavoda na dan 31. decembar 2020. godine i koja su i dalje bila na evidenciji zaključno sa 28. januarom 2021. godine, odnosno danom donošenja mjera.\n-Pravo na jednokratnu novčanu pomoć u iznosu od 100 eura nemaju nezaposlena lica koja su u navedenom periodu bila: korisnici novčane naknade, nosioci prava na materijalno obezbjeđenje ili korisnici lične invalidnine.\n-Pravo na dopunu do iznosa od 100 eura imaju nezaposlena lica koja su pravo na novčanu naknadu u visini ispod 100 eura (bez doprinosa) ostvarivala i koristila 31. decembra 2020. godine, zaključno sa 28. januarom 2021. godine.\n-Pravo na jednokratnu pomoć u iznosu od 100 eura imaju nezaposlena lica koja su do 31. decembra 2020. godine koristila pravo na novčanu naknadu, a kojima je to pravo prestalo u periodu do 28. januara 2021. godine, a koja se i dalje nalaze na evidenciji Zavoda.\n-Nezaposlena lica koja su do 31. decembra 2020. godine koristila pravo na novčanu naknadu, a kojima je to pravo prestalo u periodu do 28. januara 2021. godine, i koja se ne nalaze na evidenciji Zavoda na dan 28. januar 2021. godine, nemaju pravo ni na jednokratnu pomoć u iznosu od 100 eura niti na dopunu iznosa koji redovno primaju do iznosa od 100 eura.\nIz ZZZCG ističu da su u toku su intenzivne aktivnosti na obradi podataka kako bi se u što kraćem roku isplatila jednokratna novčana pomoć nezaposlenim licima predviđena novim paketom podrške privredi i građanima.\n"O datumu i načinu isplate jednokratne novčane pomoći nezaposlena lica biće blagovremeno obaviještena.\nPomoć u okviru mjera, iz novog paketa podrške privredi i građanima za I kvartal 2021. godine, obezbijedila je Vlada Crne Gore sa ciljem olakšanja života građana u vrijeme pandemije korona virusa", zaključuje se u saopštenju.


• Novac iz represije za bezbednost saobraćaja\nSavet za bezbednost saobraćaja grada Sombora predstavio je dosadašnje aktivnosti i najavio nove planove ovog tela.\n- Savet za bezbednost saobraćaja je, u prethodnom periodu, organizovao niz preventivnih akcija, koje su za cilj imale podizanje bezbednosti saobraćaja u gradu i naseljenim mestima. Jedna od akcija koja je delimično finansirana sredstvima od naplate kazni, jeste akcija „Lažna parking kazna”. Radnici Parking servisa podelili su osam hiljada lažnih kazni za parkiranje koje su vozače informisale o važnim aspektima bezbednosti ponašanja u saobraćaju i ukazale na društveno-odgovorno ponašanje - rekao je predsednik Saveta za bezbednost, Vladislav Živanović. On je podsetio na ove godine izrađen projekat za izgradnju poligona za obuku vozača, obzirom da je Sombor jedini grad u Zapadnobačkom okrugu koji nema adekvatan poligon za obuku. Po Živanovićevim rečima očekuje se da ovaj projekat, vrednosti 400 hiljada dinara, u najkraćem roku bude i finalizovan. Zamenik gradonačelnika je predočio da će ove godine, u opremanje saobraćajnica i izradu horizontalne i vertikalne signalizacije biti uloženo 2,4 miliona dinara, kao i da će Sombor biti jedan od sedam gradova u Srbiji koji će imati mogućnost da vrši obuku instruktora i radnika auto škola. - Za tu namenu opredelili smo 190 hiljada dinara kojima smo opremili jedan kabinet u Srednjoj tehničkoj školi, gde će se vršiti obuke, edukacije i predavanja na temu saobraćaja. Ovo, praktično znači da je Sombor dobio privilegovan položaj i da će nastavnici i instuktori u auto školama dolaziti u Sombor kako bi dobili neophodne licence za obavljanje svog posla – ispričao je Vladislav Živanović.\n- JKP Parking servis je u okviru svojih mogućnosti učestvovao u akcijama koje sprovodi Savet za bezbednost saobraćaja, pa i u akciji „Lažna parking kazna”. Smatram da je potrebno podići svest mladih ljudi, ali i svih učesnika u saobraćaju o tome da se ne konzumira alkohol kada se upravlja motornim vozilima i da je to, prvenstveni uzrok saobraćajnih nezgoda u našoj zemlji - istakla je Gordana Vulović, direktorka JKP Parking servis. Čelnica komunalnog preduzeća je ukazala da Parking servis zajedno sa Gradskom upravom radi na promeni osnivačkih akata, kako bi preduzeće dobilo veća ovlašćenja za delovanja u slučajevima kada se nesavesni vozači nepropisno parkiraju, naročito na parking mesta opredeljena za osobe sa invaliditetom. Milan Glumac, član Saveta za bezbednost saobraćaja, ispred Policijske uprave je pohvalio dobru saradnju sa Gradskom upravom i javnim preduzećima po pitanju akcija koje za cilj imaju podizanje nivoa bezbednosti u saobraćaju. - Posebno sam ponosan na činjenicu da smo po prvi put novac koji je došao iz represije upotrebili u preventivne svrhe. Na taj način smanjujemo broj rizičnih situacija i vozača i uspešno povećavamo bezbednost saobraćaja u našem gradu - rekao je načelnik saobraćajne policije Milan Glumac.\nsavamajstor @ Čet, 09.07.2015. 02:59\ngordana vulović jkp parking servis lažna parking kazna načelnik saobraćajne policije privreda savez za bezbednost saobraćaja sombor vladislav živanović zamenik gradonačelnika zoran glumac\n• Kontrola saobraćaja bez zaustavljanja\nNa konferenciji za medije održanoj u četvrtak načelnik saobraćajne policije Milan Glumac najavio je da će u narednom periodu biti vršena kontrola, pre svega brzine kretanja vozila, iz neobeleženih policijskih vozila bez zaustavljanja vozača, a isto tako će biti praćeno i ponašanje u sabraćaju pešaka i biciklista.\n- Policijska uprava u Somboru će u narednom periodu vršiti kontrolu saobraćaja iz neobeleženog vozila sa operaterom koji je u civilnom odelu. To je zakonon predviđena aktivnost, ali je mi do sada nismo primenjivali. Naši vozači su navikli da prilikom kontrole brzine budu zaustavljeni i da im bude saopštena mera, odnosno kazna u smislu zakona. Sada će način merenja brzine biti drugačiji, građanin koji upravlja vozilom ne mora biti zaustavljen na mestu gde izvršio prekršaj. Merenje brzine će biti dokumentovano i obrađeno i po registarskom broju vozila vlasnik će biti pozvan u policiju, gde će morati da kaže ko je upravljao automobilom. Tada će biti izrečena i sankcija za učinjeni prekršaj - kazao je načelnik saobraćajne policije Milan Glumac. On je dodao da je cilj da učesnici u saobraćaju imaju na umu da mogu da budu predmet kontrole iz neobeleženog vozila, te da zbog toga prilagode brzinu kretanja saobraćajnoj signalizaciji i stanju i uslovima puta. Ovaj vid kontrole saobraćaja posebno će biti praćen u naredna dva meseca na teritoriji čitave države. Policija očekuje da će ova mera smanjiti broj saobraćajnih nezgoda, kao i posledice koje one nose: velika materijalna šteta, povrede i smrt ljudi. Glumac je kazao da će striktno kontrolisati i upotreba pojaseva, kako na prednjim, tako i na zadnjim sedištima.\n- Upozoravamo građane i molimo ih da koriste sigurnosne pojaseve, kako ne bi smo dolazili u situaciju da ih sankcionišemo u povećanom broju - kazao je Milan Glumac. On je rekao da će i pešacima biti ukazana posebna pažnja.\n- Primetili smo da veliki broj građana prelazi ulicu mimo obeleženog pešačkog prelaza, da pretrčavaju put, koriste mobilne telefone prilikom prelaska ulice za razgovore, slušanje muzike i druge načine. Zbog toga nisu fokusirani na saobraćaj i nemaju interakciju sa drugim učesnicima u saobraćaju. I ova kontrola će se vršiti sa policajcima u civilu u neposrednoj blizini pešačkih prelaza - kazao je Milan Glumac. On je naglasio da je cilj ovih akcija popravljanje saobraćajne kulture i promena navika. Pojačana će biti i kontrola alkoholisanosti, iako je smanjen broj vozača koji voze pijani.\nNa novinarsko pitanje o ponašanju biciklista u saobraćaju Milan Glumac je kazao da biciklisti najčešće stradaju noću, jer nemaju lampe, iako zakon propisuje da napred mora da bude belo a nazad crveno svetlo.\n- Pokušali smo i tu da unapredimo stanje, čak smo u saradnji sa Komisijom za bezbednost saobraćaja poklanjali signalne prsluke i svetla za bicikle. Intervenišemo i u pešačkoj zoni, jer tu ima mnogo male dece. Radili smo preventivnu akciju, radimo represivno i apelujemo na sugrađane da se ne voze po Glavnoj ulici, jer to nije bezbedno, upravo zbog velikog broja dece, ali i aktivnosti poput sada aktuelnog Somborskog leta. S druge strane biciklisti su najbrojnija kategorija koja se vozi u alkoholisanom stanju i oni su najbrojniji, koji su zadržani na trežnjenju - kazao je načelnik saobraćajne policije. On je kao problem naveo da kod nas ne postoji starosna granica i psiho-fizički uslovi za upravljanje biciklom, te da se na biciklu prevozi sve i svašta, što nije dozvoljeno zakonom.\ntriletrip @ Pet, 18.07.2014. 02:25\nbicikl društvo kontrola milan glumac načelnik saobraćajne policije pešaci policijska uprava u somboru saobraćaj saobraćajna policija sombor\n• Kamera koja ne oprašta (12)\nSaobraćajna policija u Srbiji od nedavno je opremljena vozilima sa kamerama koje snimaju saobraćaj, a tako i prekršaje svih učesnika.\nKamere postavljene u vozilima saobraćajne policije aktiviraju se zajedno sa automobilom i neprestano snimaju sve dok vozilo radi. Snimak nije moguće obrisati 60 dana, tako da svi eventualni prekršaji ostaju zabeleženi. Ukoliko vas zaustavi saobraćajac sa takvim vozilom, snimiće i razgovor sa vama, o čemu će vas svakako obavestiti. Ti audio i video snimci biće korišteni kao dokazni materijal kod podnetih prekršajnih prijava. Jedno od vozila saobraćajne policije u kojem je instalirana oprema za snimanje predstavio je u utorak, 6. avgusta, načelnik Saobraćajne policije Policijske uprave Sombor Milan Glumac. On je kazao da će se kamerom uglavnom beležiti prekršaji protiv opštih pravila ponašanja u saobraćaju.\n- To je čitav niz prekršaja koji mogu da stanu u jedan video i tonski zapis koji će policijski službenici sačiniti na licu mesta. Prekršaji će se na sistemu u vozilu čuvati 60 dana, tako da u tom roku policijski službenici mogu da podnesu prekršajne prijave, koje će biti potkrepljene verodostojnim dokazom. Na ovaj način ćemo isključiti svaku mogućnost subjektivnosti, a rad policijskih službenika će biti transparentan. Naš cilj nije povećanje broja otkrivenih prekršaja, nego čuvanje života svih učesnika u saobraćaju, materijalnih dobara i podizanje saobraćajne kulture na viši nivo. Odlučili smo se da na ovaj način predstavimo opremu koja je uvedena u upotrebu na teritoriji čitave države, kako bi vozači bili svesni da postoji realna mogućnost da budu snimljeni u činjenju prekršaja u saobraćaju – kazao je načelnik Saobraćajne policije Policijske uprave u Somboru Milan Glumac.\ntriletrip @ Uto, 06.08.2013. 16:59\ndruštvo kamera milan glumac načelnik saobraćajne policije policija prekršaj saobraćaj snimanje sombor\n• Pljuštale kazne za bicikliste u pešačkoj zoni! (25)\nSaobraćajci su danas iznenadili građane koji su vozili bicikl na glavnoj gradskoj ulici.\nNije bilo povlašćenih i privilegovanih, a svi koji su na Ulici Kralja Petra I primećeni u vožnji bicikla bili su evidentirani, pa im najverovatnije sledi mandatna kazna, jer je vožnja bicikla po „glavnjaku” zabranjena. U akciji Policije učestvovalo je čak sedam saobraćajaca, koji su pribeležili najmanje petnaestak biciklista, svih generacija, uglavnom muškog roda. Kako nam je rekao načelnik saobraćajne policije PU Sombor, Milan Glumac, akcija je trajala tek 45 minuta, a cilj je bio ukazati građanima na neophodnost poštovanja zakona, u šta spada i poštovanje saobraćajnih znakova koji jasno definišu pešačku zonu. Glumac je rekao i da su slične akcije do sada organizovane u više navrata, ali da njihova realizacija najčešće zavisi od broja raspoloživih policajaca. Načelnih somborskih saobraćajaca, Milan Glumac, napomenuo je da akcije, poput današnje, spadaju u redovne aktivnosti policije i da građani ne smeju biti iznenađenji ukoliko bude sankcionisano nepoštovanje zakona.\nVožnja bicikla u pešačkoj zoni zabranjena je na osnovu odluke Skupštine grada Sombora.\nsavamajstor @ Sre, 17.10.2012. 16:50\nbiciklisti milan glumac načelnik saobraćajne policije pu sombor saobraćajna policija skupština grada sombora sombor


Besni verbalni rat Irana i SAD: Bela kuća je „mentalno retardirana“! - Sputnjik Srbija\n12:08 25.06.2019 Preuzmite kraći link\nTakvu uvredu Iran je, kako navodi Rojters, koristio ranije za američkog predsednika Donalda Trampa, prenosi Tanjug.\nU govoru koji je uživo prenosila televizija, Rohani je rekao da sankcije protiv iranskog vrhovnog verskog vođe Alija Hamneija neće imati efekta, jer on nema imovinu u inostranstvu.\n„Akcije Bele kuće znače da je mentalno retardirana. Strateško strpljenje Teherana ne znači da strahujemo“, rekao je Rohani, prenosi Rojters.\nPortparol iranskog Ministarstva spoljnih poslova Abas Musavi je prethodno rekao da uvođenje novih američkih sankcija prema iranskim zvaničnicima znači „stalno zatvaranje“ puta diplomatije između Teherana i Vašingtona, javila je IRNA.\nMusavi je rekao da „beskorisne sankcije uvedene iranskom rukovodstvu i šefu iranske diplomatije znače stalno zatvaranje puta diplomatije sa frustriranom američkom administracijom“, preneo je AP.\nIranski ministar spoljnih poslova Mohamed Džavad Zarif, povodom uvođenja novih američkih sankcija njegovoj zemlji, izjavio je da su „politički jastrebovi“ bliski predsedniku Donaldu Trampu žedni rata umesto diplomatije.\nTramp je juče potpisao ukaz o uvođenju novih sankcija Teheranu, rekavši da će one pogoditi vrhovnog vođu ajatolaha Ali Hamneija.\nAmerički ministar finansija Stiven Mnučin najavio je da će se i Zarif tokom nedelje naći na udaru sankcija.\nBela kuća, Donald Tramp, Hasan Rohani, SAD, Iran


“Srbija je smanjila javni dug za 1,03 milijarde dolara i njegovo učešće u BDP-u za dva procentna poena, sa 56,1 odsto na 54,1 odsto”, izjavio je danas ministar finansija Siniša Mali.\nMinistar je naveo da je u prvih devet meseci rast BDP-a bio 4,5 odsto, što je, kako kaže, najveći rast u poslednjih deset godina, dok se, s druge strane, nezaposlenost beleži istorijski minimum od 11,3 odsto. “Da vodimo odgovornu ekonomsku politiku pokazuje i broj novih zaposlenih od 370.000 u poslednje četiri godine, što je ogroman uspeh”, kaže Mali.\nMinistar je podsetio i da je suficit u budžetu u prvih devet meseci bio 70 milijardi dinara, odnosno oko 600 miliona evra.\nOn je istakao da je budžet za 2019. godinu upravo usmeren ka tome da se zadrži nivo rasta privrede i da se povećaju investicije u infrastrukturu, kao i da se privrednici rasterete kroz razne poreske olakšice.\n“Prioritet u poslednjih nekoliko godina nam je bio da obezbedimo što veću zaposlenost za naše građane, a za naredni period cilj su veće plate i penzije, kako bi iz godine u godinu rastao standard građana”, rekao je Mali.\nIzvor: Izvod iz vesti sa vebsajta Ministarstva finansija, 4.12.2018.


EU danas priznaje kovid sertifikate Srbije - Avionom - avio karte, vizni režim, putovanje avionom, čekiranje, izgubljeni prtljag..\nEvropski komesar za proširenje, Oliver Varheji, najavio je da će EU danas usvojiti odluku o priznavanju digitalnih kovid sertifikata izdatih u Srbiji.\n„To znači da će putovanja biti lakša za njihove građane”, kaže Varheji.\nOva vest je važna i za građane Bosne i Hercegovine, s obzirom na to da se veliki broj vakcinisao upravo u Srbiji u periodu kada u BiH još uvek nije bilo vakcina.\nSrbija će ovime postati treċa od šest zemalja Zapadnog Balkana čije državne potvrde su priznate i na teritoriji EU. Ostale dve su Albanija i Severna Makedonija.\nOvim potvrdama putnici mogu dokazati da su potpuno vakcinisani, imaju negativan PCR test ili potvrdu da su preležali koronavirus u poslednjih šest meseci.


Iran premešta svoja postrojenja - Bizlife.rs\nIran premešta svoja postrojenja\n11:13 Teheran, 14.12.2011.\nIran će premestiti svoja postrojenja za obogaćivanje uranijuma na bezbednija mesta, ukoliko to okolnosti budu nalagale.\nTu informaciju je prenela iranska poluzvanična agenija Mer, pozivajući se na izjavu generala Golamreza Dzalalija, jednog od komandanata Revolucionarne garde.\nZbignjev Bžežinski, bivši savetnik američkog predsednika Džimija Kartera, u međuvremenu ocenjuje da bi rat sa Iranom imao katastrofalne posledice.\nSpor oko iranskog nuklearnog programa, uključujući obogaćivanja uranijuma, naveo je zapadne zemlje da uvedu strože ekonomske sankcije Iranu, a Izrael i SAD su saopštili da ne isključuju upotrebu sile ukoliko diplomatski napori ne budu dali rezultata, prenosi Rojters.\nZapadne zemlje strahuju da Iran radi na razvoju nuklearnog oružja, što Teheran demantuje, tvrdeći da nuklearni program zemlje ima isključivo mirnodopsku svrhu. SAD su sinoć stavile još dvojicu iranskih vojnih funkcionera na spisak osoba pogođenih putnim i finansijskim sankcijama, a vlada se približila kompromisu sa Kongresom oko uvođenja novih oštrijih sankcija iranskoj centralnoj banci.\nReč je o Hasanu Firouzabadiju, načelniku združenog generalštaba i Abdulahu Arakiju, zameniku komandata Islamske Revolucionarne garde, koji su optuženi za nasilno gušenje demonstracija i zlostavljanje uhapšenih posle osporavanih iranskih izbora 2009. godine.\nSankcije podrazumevaju zabranu ulaska u SAD, zamrzavanje imovine koje pomenute osobe imaju u SAD, i zabranu američkim kompanijama da posluju sa njima. Efekat sankcija je međutim nejasan s obzirom da SAD i Iran ionako nemaju vojnu saradnju dok su finansijski i komercijalni odnosi svedeni na minimum, naveo je AP.\nZbignjev Bžežinski, koji još ima uticaja na američku spoljnu politiku, izrazio je zabrinutost zbog zaoštravanja retorike, upozorivši da Vašington ide prema sukobu sa Iranom, koji bi mogao prerasti u rat sa “katastrofalnim posledicma.”\n“Mi mislimo da ćemo izbeći rat okrećući se pritiscima, ali što više se oslanjamo na pritiske, to ćemo pre morati da se odlučimo na rat ukoliko oni ne budu dali rezultata. To nam dramatično sužava mogućnosti,” rekao je Bžežnski na okruglom stolu koji je organizovao Atlantski savet u Vašingonu.


Potpisivanje ugovora o sponzorstvu sa predstavnicima sportskih klubova iz Višegrada | HE na Drini\nPotpisivanje ugovora o sponzorstvu sa predstavnicima sportskih klubova iz Višegrada\nRukovodstvo Zavisnog Preduzeća „Hidroelektrane na Drini“ a.d. Višegrad, na čelu sa direktorom preduzeća Nedeljkom Perišićem, u utorak, 23.11.2021. godine, potpisalo je ugovore o sponzorstvu sa predstavnicima deset sportskih klubova iz Višegrada.\n„Vođeni uspješnim poslovanjem u ovoj godini, ali i činjenicom da zbog neusvajanja budžeta u opštini Višegrad ispaštaju i sportski klubovi, Uprava Preduzeća je odlučila da izađe u susret i omogući sredstva sportskim klubovima“, istakao je direktor Perišić. On je, takođe, dodao da se nada da će ova sredstva biti kvalitetno utrošena, kako bi naši sportisti na najbolji mogući način predstavili Višegrad, ali i „Hidroelektrane na Drini“, kao jednog od najvećih sponzora.\nVučeta Šipčić, predsjednik Džudo kluba iz Višegrada, izrazio je zahvalnost HE Višegrad na velikoj podršci koju pruža uspješnim sportistima našeg grada.\n„U narednom periodu potrudićemo se da posjetimo što veći broj takmičenja, ali i da uložimo u opremu u klubu, a sve to uz pomoć sredstava koja ćemo dobiti od ovog preduzeća“, rekao je Šipčić.\nPredsjednik Rukometnog kluba iz Višegrada, Čedomir Guzina, naglasio je da je ovaj klub i u proteklom periodu dobio značajna sredstva od „Hidrolektrana na Drini“, a ta ulaganja su opravdana uspjesima kluba u Prvoj ligi Republike Srpske, a dobrim rezultatima nadaju se i u budućnosti.\nIz Uprave Preduzeća poručuju da će, i u narednom periodu, u skladu sa mogućnostima, nastaviti sa društveno-odgovornom politikom, a prije svega podržavajući sportske klubove, kulturno-umjetnička društva, ali i druge uspješne pojedince, naročito mlade ljude ovog grada.


Osnivanje Fonda za razvoj naučnog obrazovanja koje je pokrenula Istraživačka stanica Petnica jeste značajna i dalekosežna inicijativa. Srbija ima dragocenu tradiciju fondova i zadužbina koje su u velikoj meri doprinele razvoju nauke, umetnosti i obrazovanja. Fondovi i zadužbine su motivisali mnogobrojne uspešne privrednike, trgovce, naučnike i umetnike da novim generacijama ostave bolje uslove za obrazovanje ali i da ovim načinom ulaganja izbegnu rizike zavisnosti razvoja nauke i obrazovanja od stalnih promena u odnosima političkih snaga koje su, ne retko, znale da na pola puta zaustave započete dobre inicijative i projekte.\nSrpska Akademija nauka i umetnosti je aktivno učestvovala u pokretanju, razvoju i radu Istraživačke stanice Petnica kao inovativnog projekta nadgradnje uprosečenog obrazovnog sistema svežim i kvalitetnim programima usmerenim prevashodno na mlade talente i inovativne nastavnike.\nBrojni naši akademici sarađivali su, kao članovi Saveta i kao predavači prenoseći svoja znanja mladim polaznicima Istraživačke stanice.\nMi smo danas ponosni što smo svedoci da među stotinama mladih i kreativnih stručnjaka poniklih u Srbiji i koji uspešno rade i stvaraju u naučnim institutima i na univerzitetima kod nas i širom sveta ima veliki procenat onih koji su svoju ljubav prema nauci i prve korake u istraživačkom radu stekli baš u Petnici. SANU u Istraživačkoj stanici Petnica vidi projekat od nacionalnog značaja koji može svojim primerom i rezultatima ohrabriti kvalitetne lokalne inicijative u stotinama škola.\nZato Srpska Akademija nauka i umetnosti bezrezervno podržava formiranje ovog Fonda koji će obrazovni rad Istraživačke stanice učiniti stabilnijim, kvalitetnijim i obuhvatnijim. SANU iskreno apeluje na pojedince u Srbiji i širom sveta kao i na uspešna preduzeća i, naročito, na velika javna preduzeća i sisteme čiji će razvoj neposredno zavisiti od kvaliteta i kreativnih sposobnosti domaćih naučnih i tehničkih kadrova, da se učlane u Fond i ohrabre i druge da pomognu ovaj perspektivni poduhvat.